cyanic-selkie/wikianc huggingface dataset:
കെ. ബാലകൃഷ്ണൻ
രാഷ്ട്രീയത്തിലെ പോരാട്ടങ്ങൾക്കും നെട്ടോട്ടങ്ങൾക്കുമിടയിൽ ആഴത്തിൽ വായിക്കാനും നിരന്തരം എഴുതാനും കനപ്പെട്ട പ്രസിദ്ധീകരണങ്ങൾ നടത്താനും സമയം കണ്ടെത്തിയ പ്രതിഭാശാലിയായ ബാലകൃഷ്ണന്റെ മൗലികതയും ആർജവവുമുള്ള അഭിപ്രായങ്ങൾ കേൾക്കാൾ കേരളം എന്നും കാതോർത്തിട്ടുണ്ട്. വിവിധ പ്രസിദ്ധീകരണങ്ങളിൽ അദ്ദേഹം എഴുതിയ പംക്തികൾ അസാധാരണമായ ആ വ്യക്തിത്വത്തിന്റെ അനാഛാദനങ്ങളായിരുന്നു.
സ്വന്തം പ്രസിദ്ധീകരണമായ കൗമുദി വാരികയിൽ അദ്ദേഹം മുഖപേജിൽ പേരുവെച്ചെഴുതിയ കൗമുദികുറിപ്പുകൾ ഒരേ സമയം മുഖപ്രസംഗവും ഒപ്പം തന്റെ സ്വകാര്യപംക്തിയുമായി. വായനക്കാർ ഇതിനെ മുഖപ്രസംഗമായാണ് കണ്ടത്. കേരള രാഷ്ട്രീയത്തിന്റെയും സംസ്‌കാരത്തിന്റെയും രണ്ട് പതിറ്റാണ്ട് കാലത്തെ ചരിത്രം ആയിരുന്നു ആ കുറിപ്പുകൾ. പാർട്ടി നേതാവായിരിക്കെയാണ് Italic textകൗമുദി നടത്തിയിരുതെങ്കിലും കുറിപ്പുകൾ ഒരിക്കലും പാർട്ടി പ്രചാരണത്തിന് ഉപയോഗപ്പെടുത്തിയില്ല. പാർട്ടിക്കും രാഷ്ട്രീയത്തിനും അപ്പുറമുള്ള ലോകത്തെക്കൂടി ഉൾക്കൊള്ളുന്ന ഉയർ ധാർമിക നിലപാടുകളായിരുന്നു അദ്ദേഹം ഉയർത്തിപ്പിടിച്ചിരുന്നത്. ഇരുപത്തിയാറ് വയസ്സുള്ളപ്പോഴാണ്, പരിപക്വതയുള്ള ഒരു ചിന്തകന്റെ മനസ്സ് ആർജിച്ച് പത്രാധിപത്യം വഹിച്ചുതുടങ്ങിയത്.
കൗമുദിക്കുറിപ്പുകളോളം ജനപ്രീതി നേടിയിരുന്ന അദ്ദേഹം വായനക്കാരുടെ ചോദ്യങ്ങൾക്കു മറുപടി എഴുതിപ്പോന്ന ചോദ്യോത്തരപംക്തി ആ വ്യക്തിത്വത്തിന്റെ സർവ സവിശേഷതകളും അത് പുറത്തുകൊണ്ടുവന്നു. കൗമുദി നിലച്ചതിനു ശേഷം പല പ്രസിദ്ധീകരണങ്ങളിലും അതു തുടർന്നു. അറുപതുകളുടെ മധ്യത്തോടെ കേരള കൗമുദി വീക്ക്എൻഡ് മാഗസീനിൽ ഞായറാഴ്ച തോറും എഴുതിയ ചൂടും വെളിച്ചവും എന്ന പംക്തി ഏറെ പ്രതികരണങ്ങളും രാഷ്ട്രീയമായ ചലനങ്ങളും ഉണ്ടാക്കി. 1969 മെയ് മാസത്തിൽ കൊല്ലത്ത് നിന്ന് എസ്.കെ.നായർ ആരംഭിച്ച മലയാളനാട്'' വാരികയിൽ ആദ്യലക്കം മുതൽ കെ.ബാലകൃഷ്ണൻ അപ്‌സരസ്സുകളും ഭദ്രകാളികളും എന്നൊരു പംക്തി എഴുതി.താൻ പരിചയപ്പെട്ട സ്ത്രീകളെക്കുറിച്ചും അവരുടെ പിടികിട്ടാത്ത മനസ്സിനെക്കുറിച്ചും ഉള്ള ആ പംക്തി ഏറെ ശ്രദ്ധിക്കപ്പെട്ടു. ഒരു ലക്കത്തിൽ സ്വന്തം ഭാര്യയെക്കുറിച്ച് എഴുതാനും മടിച്ചില്ല.
1957 ൽ ഇ.എം.എസ് മന്ത്രിസഭക്കാലത്ത് സംസ്ഥാന ബജറ്റ് നിയമസഭയിൽ അവതരിക്കും മുമ്പ് അപ്പടി ചോർത്തി കൗമുദി ദിനപത്രത്തിൽ പ്രസിദ്ധപ്പെടുത്തിയത്സംഭവം വലിയ വിവാദവും കേസ്സും അറസ്റ്റും ശിക്ഷയുമൊക്കയായി.
രാഷ്ട്രീയജീവിതം
ആദ്യം കേരള സോഷ്യലിസ്റ്റ് പാർട്ടിയുടെയും പിന്നീട് ആർ.എ്‌സ്.പി.യുടെയും നേതാവായിരുന്നു ബാലകൃഷ്ണൻ. അദ്ദേഹത്തിന്റെ ആവേശകരമായ പ്രസംഗങ്ങൾ കേൾക്കാൻ വലിയ ജനക്കൂട്ടം എത്തിച്ചേരാറുണ്ട്. റെവല്യൂഷണറി സോഷ്യലിസ്റ്റ് പാർട്ടിയുടെ കേരളത്തിലെ സ്ഥാപകനേതാക്കളിലൊരാളാണ് ഇദ്ദേഹം. കേരളാ സോഷ്യലിസ്റു പാർട്ടിയുടെ നേതൃത്വത്തിൽ കൊച്ചി ആസ്ഥാനമാക്കി അഖില തിരുവിതാംകൂർ നാവികത്തൊഴിലാളി സംഘടന രംഗത്തുണ്ടായിരുന്നു. കേരളാ സോഷ്യലിസ്റ് പാർട്ടി (കെ.എസ്.പി)യുടെ നേതാവായിരുന്ന മത്തായി മാഞ്ഞൂരാനായിരുന്നു ഈ സംഘടനയുടെ ആദ്യകാല പ്രസിഡന്റ്. യൂണിയനിൽ അഭിപ്രായ ഭിന്നതയുണ്ടാവുകയും ശ്രീകണ്ഠൻനായർ, ടി.കെ.ദിവാകരൻ, കെ. ബാലകൃഷ്ണൻ, ബേബിജോൺ തുടങ്ങിയവർ മത്തായി മാഞ്ഞൂരാന്റെ നേതൃത്വത്തെ തള്ളിപ്പറഞ്ഞു പുറത്തുപോവുകയാണുണ്ടായത്. ഇവർ കൊല്ലത്ത് അർ.എസ്.പി. രൂപീകരിച്ചു.
1954-ൽ ഇദ്ദേഹം തിരു കൊച്ചി നിയമസഭയിലെ അംഗമായി തിരഞ്ഞെടുക്കപ്പെടുകയുണ്ടായി. തിരുവനന്തപുരം II ആയിരുന്നു ഇദ്ദേഹത്തിന്റെ നിയോജകമണ്ഡലം. 1971-ൽ ഇദ്ദേഹം അമ്പലപ്പുഴ ലോകസഭാമണ്ഡലത്തിൽ നിന്ന് പാർലമെന്റംഗമായി തിരഞ്ഞെടുക്കപ്പെടുകയുണ്ടായി. ഇന്ത്യൻ ഗവണ്മെന്റിൽ നിന്ന് ഇദ്ദേഹത്തിന് താമ്രപത്രം ലഭിച്ചിട്ടുണ്ട്.
ഗ്രന്ഥങ്ങൾ
ജീവചരിത്രം കെടാത്ത ജ്വാല കെ. ബാലകൃഷ്ണൻ- പ്രസന്നരാജൻ ഡി സി ബുക്‌സ്‌
അവലംബം
വർഗ്ഗം:1925-ൽ ജനിച്ചവർ
അഭിജിത്ത് വിജയൻ
കേരളത്തിലെ ഒരു ഗായകനാണ് അഭിജിത്ത് വിജയൻ. 2000-ഓളം ഗാനങ്ങൾ ഇദ്ദേഹം ആലപിച്ചിട്ടുണ്ട്. ആകാശമിഠായി എന്ന ചിത്രത്തിലെ ഗാനമാണ് ആദ്യമായി ചലച്ചിത്രത്തിനായി ആലപിച്ചത്.
തനികാചലം സദഗോപൻ
ഒരു ഇന്ത്യൻ കാർഡിയോളജിസ്റ്റ്, മെഡിക്കൽ അക്കാദമിക്, ശ്രീരാമചന്ദ്ര സർവകലാശാലയിലെ മുൻ വൈസ് ചാൻസലർ എന്നീ നിലകളിൽ അറിയപ്പെടുന്ന വ്യക്തിയാണ് തനികാചലം സദഗോപൻ. ശ്രീരാമചന്ദ്ര സർവകലാശാലയിലെ കാർഡിയാക് കെയർ സെന്റർ ചെയർമാനും ഡയറക്ടറുമാണ്. ചെന്നൈയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്‌നോളജിയിലെ അപ്ലൈഡ് മെക്കാനിക്‌സ് വകുപ്പിന്റെ ബയോമെഡിക്കൽ എഞ്ചിനീയറിംഗ് ഗ്രൂപ്പിലെ അനുബന്ധ പ്രൊഫസറുമാണ്. പ്രിവന്റീവ് കാർഡിയോളജി ഗവേഷണത്തിന് പേരുകേട്ട അദ്ദേഹം ഈ വിഷയത്തിൽ നിരവധി ലേഖനങ്ങൾ പ്രസിദ്ധീകരിച്ചു. ടഫ്റ്റ്സ് യൂണിവേഴ്സിറ്റി സ്കൂൾ ഓഫ് മെഡിസിൻ PURSE-HIS എപ്പിഡെമോളജിക്കൽ സ്റ്റഡി, വിവിധ ചർമ്മരോഗങ്ങൾ ചികിത്സിക്കാൻ ഉപയോഗിക്കുന്ന സിദ്ധ മരുന്നായ നൂന കടുഗു എന്നിവയുൾപ്പെടെ നിരവധി മൾട്ടിനാഷണൽ മൾട്ടിസെൻട്രിക് ഔഷധപരീക്ഷണങ്ങളിൽ അദ്ദേഹം പങ്കാളിയായി. മെഡിക്കൽ വിഭാഗത്തിലെ പരമോന്നത ഇന്ത്യൻ അവാർഡായ മെഡിക്കൽ കൗൺസിൽ ഓഫ് ഇന്ത്യയുടെ ഡോ. ബിസി റോയ് അവാർഡിന് അർഹനായി. വൈദ്യശാസ്ത്രത്തിന് നൽകിയ സംഭാവനകൾക്ക് 2009 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1951-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
കണമല പാലം
പത്തനംതിട്ട ജില്ല യേയും കോട്ടയം ജില്ല യേയും ബന്ധിപ്പിക്കുന്ന പ്രധാന പാലമാണ് കണമല പാലം. എരുമേലി - ഇലവുങ്കൽ - പമ്പ വഴി ശബരിമല യിലേയ്ക്കുള്ള പാതയിൽ എരുമേലിയിൽനിന്നും 15 കി.മീ. അകലെയാണ് പാലം സ്ഥിതിചെയ്യുന്നത്. 7.60 കോടി രൂപ ചിലവഴിച്ചാണ് പാലം പണിതിരിക്കുന്നത്. ശബരിമല സ്കീമിൽ ഉൾപ്പെടുത്തി മുൻ എൽ. ഡി. എഫ്. സർക്കാരാണ് ഈ പാലം പണിയാനുള്ള പ്രവർത്തനം തുടങ്ങിയത്. കേന്ദ്ര വനം പരിസ്ഥിതി മന്ത്രാലയത്തിന്റെ അനുമതി ലഭിക്കാൻ താമസിച്ചതിനാൽ ആണ് ഇതിന്റെ പണി നീണ്ടുപോയത്. 2009-ൽ പണി തുടങ്ങി 2015 ഡിസംബർ 23-നു ഉദ്ഘാടനം നടത്തി. അന്നത്തെ മുഖ്യമന്ത്രിയായിരുന്ന ഉമ്മൻചാണ്ടിയായിരുന്നു ഉദ്ഘാടനം നിർവഹിച്ചത്.
11.50 മീറ്റർ വീതിയുള്ള ഈ പാലത്തിന് 960 മീറ്ററാണ് നീളം. പാലത്തിനിരുവശവും നടപ്പാത ക്രമികരിച്ചിരിക്കുന്നു. ഈ പാലം ശബരിമല തീർഥാടകർക്ക് യാത്ര സുഗമമാക്കുന്നു.
ഇതിനുമുമ്പ്, പമ്പയ്ക്കു കുറുകെ ഇവിടെയുണ്ടായിരുന്ന വീതികുറഞ്ഞ കോസ്‌വേ തിരക്കുള്ള തീർഥാടനസമയത്ത് ട്രാഫിക്ക് കുരുക്കുണ്ടാക്കിയിരുന്നു. മാത്രമല്ല പമ്പയിൽ ജലനിരപ്പ് ഉയരുന്ന സമയം പലപ്പോഴും മുങ്ങിപ്പോകുകയൊ അപകടകരമാം വിധം വെള്ളം പൊങ്ങിക്കിടക്കുകയോ ചെയ്തിരുന്നു. ഉയരത്തിൽ നിർമ്മിച്ച പുതിയ പാലം ഈ തടസ്സങ്ങൾ ഒഴിവാക്കി സുഗമമായ യാത്ര ഉറപ്പാക്കി.
അവലംബം
വർഗ്ഗം:കേരളത്തിലെ പാലങ്ങൾ വർഗ്ഗം:പത്തനംതിട്ട ജില്ലയിലെ പാലങ്ങൾ വർഗ്ഗം:പത്തനംതിട്ട ജില്ല
എജെ കുക്ക്
ആൻഡ്രിയ ജോയ് കുക്ക് (ജനനം ജൂലൈ 22, 1978 ) ഒരു കനേഡിയൻ അഭിനേത്രിയാണ്. സിബിഎസ് ക്രൈം ഡ്രാമയായ ക്രിമിനൽ മൈൻഡ്‌സിലെ (2005–2020, 2022–) സൂപ്പർവൈസറി സ്‌പെഷ്യൽ ഏജന്റ് ജെന്നിഫർ "ജെജെ" ജാറോ എന്ന കഥാപാത്രത്തിലൂടെയാണ് അവർ കൂടുതൽ അറിയപ്പെടുന്നത്. ദി വിർജിൻ സൂയിസൈഡ്സ് (1999), ഹയർ ഗ്രൗണ്ട് (2000), റിപ്പർ (2001), ഔട്ട് കോൾഡ് (2001), ഫൈനൽ ഡെസ്റ്റിനേഷൻ 2 (2003), ട്രൂ കോളിംഗ് (2003-2004) എന്നിവയിലും കുക്ക് പ്രത്യക്ഷപ്പെട്ടു.
വി. ശിവദാസൻ
കേരളത്തിൽ നിന്നുള്ള ഒരു രാഷ്ട്രീയപ്രവർത്തകനാണ് '''വി. ശിവദാസൻ'''. എസ്.എഫ്.ഐയുടെ മുൻ അഖിലേന്ത്യാ പ്രസിഡണ്ടായിരുന്നു. 2021 ഏപ്രിൽ 23-നു രാജ്യസഭയിലേക്കു തെരഞ്ഞെടുക്കപ്പെട്ടു. . കെ.എസ്.ഇ.ബിയുടെ സ്വതന്ത്ര ഡയരക്ടർ കൂടിയായും പ്രവർത്തിക്കുന്നു
ജീവിതരേഖ
1979-ൽ കണ്ണൂർ ജില്ലയിലെ പേരാവൂർ മുഴക്കുന്ന് വിളക്കോട് പാറക്കണ്ടത്തിൽ നാരായണൻ നമ്പ്യാരുടെയും വെള്ളുവ മാധവിയുടെയും മകനായി ജനിച്ചു .വിളക്കോട് യു.പി. സ്കൂളിലും പാല ഹൈസ്കൂളിലുമായിരുന്നു സ്കൂൾ വിദ്യാഭ്യാസം. വിദ്യാർത്ഥിയായിരിക്കുമ്പോൾ തന്നെ ബാലസംഘത്തിൽ സജീവമായി. എസ്.എഫ്.ഐ. യൂണിറ്റ് സെക്രട്ടറി, പേരാവൂർ ഏരിയാ സെക്രട്ടറി, ജില്ലാ പ്രസിഡന്റ്, ജില്ലാ സെക്രട്ടി എന്നീ സ്ഥാനങ്ങളും വഹിച്ചു. മട്ടന്നൂർ പഴശ്ശിരാജ എൻ.എസ്.എസ്. കോളേജിൽ നിന്ന് ചരിത്രത്തിൽ ഒന്നാം റാങ്കോടെ ബിരുദം നേടി. ഇവിടെ കോളേജ് യൂണിയൻ ചെയർമാനുമായിരുന്നു. തലശേരി ഗവണ്മെന്റ് ബ്രണ്ണൻ കോളേജിൽ നിന്ന്‌ ഒന്നാം ക്ലാസോടെ ബിദുദാനന്തരബിരുദം നേടി തുടർന്ന് കണ്ണൂർ സർവ്വകലാശാലയിൽ നിന്നും കേരളത്തിലെ കാർഷികപ്രശ്നങ്ങളിൽ മാധ്യമങ്ങളും സാഹിത്യവും വഹിച്ച പങ്ക് എന്ന വിഷയത്തിൽ ഡോക്ടറേറ്റ് നേടി. പിന്നീട് ഡൽഹി ജവഹർലാൽ നെഹ്രു സർവകലാശാലയിൽ നിന്ന് പോസ്റ്റ് ഡോക്ടറൽ ഫെലോഷിപ്പും നേടി.
ഭാര്യ ഷഹന വത്സൻ കണ്ണൂർ, അഞ്ചരക്കണ്ടി ഹയർ സെക്കൻഡറി സ്കൂൾ അദ്ധ്യാപികയാണ്. മകൻ സിതോവ്, 11 മാസം പ്രായമുള്ള ഒരു മകളുമുണ്ട്.
രാഷ്ട്രീയ ജീവിതം
വി. ശിവദാസൻ ബാലസംഘം, സ്റ്റുഡന്റ്സ് ഫെഡറേഷൻ ഓഫ് ഇന്ത്യ എന്നിവയിൽ സജീവ പങ്കാളിത്തത്തിലൂടെ രാഷ്ട്രീയത്തിലേക്ക് പ്രവേശിച്ചു. കണ്ണൂരിലെ പാലാ സർക്കാർ സ്കൂളിൽ പഠിക്കുമ്പോൾ എസ്‌എഫ്‌ഐ അംഗമായി ചേർന്നു. യൂണിറ്റ് സെക്രട്ടറിയായി. 1994 ജനുവരിയിൽ എട്ടാം തരത്തിൽ പഠിക്കുന്ന വിദ്യാർത്ഥിപ്രവർത്തകനായ ശിവദാസൻ കൂത്തുപറമ്പിനു ചുറ്റുമുള്ള നിരോധന ഉത്തരവുകൾ ലംഘിച്ച് ജില്ലാ സമ്മേളനത്തിൽ പങ്കെടുത്തതിന് പോലീസ് അറസ്റ്റ് ചെയ്തു.
പേരാവൂരിലെ എസ്‌എഫ്‌ഐ കമ്മിറ്റിയുടെ ഏരിയ സെക്രട്ടറി, തുടർന്ന് കണ്ണൂർ ജില്ലാ കമ്മിറ്റി പ്രസിഡന്റ്, സെക്രട്ടറി സ്ഥാനം എന്നീ ചുമതലകൾ ശിവദാസൻ വഹിച്ചിട്ടുണ്ട്. 2006 ൽ കണ്ണൂർ സർവകലാശാലയുടെ യൂണിവേഴ്‌സിറ്റി യൂണിയൻ ചെയർമാനായി. അതേ വർഷം തന്നെ കേരളത്തിലെ എസ്‌എഫ്‌ഐ കമ്മിറ്റി സംസ്ഥാന വൈസ് പ്രസിഡന്റായി തിരഞ്ഞെടുക്കപ്പെട്ടു. പിന്നീട് സമിതിയുടെ സംസ്ഥാന ജോയിന്റ് സെക്രട്ടറിയായി.
2008-ൽ അഖിലേന്ത്യാ സ്റ്റുഡന്റ്സ് ഫെഡറേഷൻ ഓഫ് ഇന്ത്യയുടെ ജോയിന്റ് സെക്രട്ടറിയായി വി. ശിവദാസൻ ദേശീയ വിദ്യാർത്ഥി രാഷ്ട്രീയ രംഗത്തേക്ക് കടന്നു. 2012-ൽ തമിഴ്‌നാട്ടിലെ മധുരയിൽ നടന്ന എസ്എഫ്‌ഐയുടെ പതിനാലാമത് അഖിലേന്ത്യാ സമ്മേളനത്തിൽ ശിവദാസൻ സ്റ്റുഡന്റ്‌സ് ഫെഡറേഷൻ ഓഫ് ഇന്ത്യയുടെ അഖിലേന്ത്യാ പ്രസിഡന്റായി. സൂര്യനെല്ലി ബലാത്സംഗക്കേസിൽ പി.ജെ. കുര്യൻ ഉൾപ്പെട്ടെന്നാരോപിച്ച് പിജെ കുര്യനെ(അന്നത്തെ രാജ്യസഭാ ഡെപ്യൂട്ടി ചെയർമാൻ) നീക്കം ചെയ്യണമെന്ന് ആവശ്യപ്പെട്ട് 2013 ൽ വി ശിവദാസനും എംബി രാജേഷും ദേശീയ തലസ്ഥാനത്ത് നടന്ന പ്രതിഷേധ നടപടിയിൽ പോലീസ് ക്രൂരത നേരിട്ടു. യു‌ഡി‌എഫ് ഭരണകാലത്ത് കേരളത്തിൽ നടന്ന സോളാർ കുംഭകോണത്തിനെതിരെ എസ്‌എഫ്‌ഐ നടത്തിയ പ്രതിഷേധ പ്രകടനത്തിന് ഏതാനും മാസങ്ങൾക്ക് ശേഷം അദ്ദേഹം സഹ സഖാക്കളോടൊപ്പം ന്യൂഡൽഹിയിലെ തിഹാർ ജയിലിൽ ജയിലിലടയ്ക്കപ്പെട്ടു. 2015 മാർച്ച് 18 ന് ഹിമാചൽ പ്രദേശ് സർവകലാശാലയിൽ ഫീസ് വർദ്ധനവിനെതിരെ വിധിസഭയ്ക്ക് പുറത്ത് എസ്.എഫ്.ഐ. പ്രതിഷേധ നടപടി സ്വീകരിച്ചതിനെത്തുടർന്നാണ് ഇയാൾ ക്രൂരമായ പോലീസ് അതിക്രമത്തെ നേരിട്ടത്. ഇക്കാര്യത്തിൽ ജുഡീഷ്യൽ അന്വേഷണം ആവശ്യപ്പെട്ട് സി.പി.ഐ (എം) ഗവർണർ കല്യാൺ സിങ്ങിനെ സന്ദർശിച്ച് മെമ്മോറാണ്ടം സമർപ്പിച്ചു. ശിവദാസന്റെ നേതൃത്വത്തിൽ ഉള്ളപ്പോഴായിരുന്നു പോണ്ടിച്ചേരി സർവകലാശാലയിലെ അംബേദ്കർ സ്റ്റുഡന്റ്സ് അസോസിയേഷൻ സഖ്യത്തിൽ എസ്.എഫ്.ഐ. ഏർപ്പെട്ടത്.
കേരള ഹൗസിൽ ബീഫ് കഴിച്ചുവെന്നാരോപിച്ച് ദില്ലി പോലീസ് നടത്തിയ റെയ്ഡിനെതിരെ ശിവദാസൻ ന്യൂഡൽഹിയിൽ വൻ പ്രതിഷേധ പ്രകടനങ്ങൾ സംഘടിപ്പിക്കുകയും ഇന്ത്യൻ മതേതരത്വത്തിനെതിരായ ആക്രമണമാണെന്ന് വാദിക്കുകയും ചെയ്തു.
പാർട്ടി രാഷ്ട്രീയം
കേരളത്തിലെ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) സംസ്ഥാന കമ്മിറ്റി അംഗമാണ് ശിവദാസൻ. സി.പി.ഐ (എം) യ്ക്കായി മലയാള മാസം അല്ലെങ്കിൽ രാമായണ മാസം ആഘോഷം സംഘടിപ്പിക്കാനുള്ള ഉത്തരവാദിത്തം സി.പി.ഐ.എം. ശിവദാസനെ ചുമതലപ്പെടുത്തി. വിശ്വാസത്തിന്റെ നാനാത്വം സംരക്ഷിക്കേണ്ടത് മതേതര ജനതയുടെ ഉത്തരവാദിത്തമാണെന്ന് അദ്ദേഹം വാദിച്ചു. സിപിഐ (എം) ഐടി വിഭാഗം, വിദ്യാഭ്യാസ ഉപസമിതി എന്നിവയുടെ കേരളത്തിലെ പാർട്ടിയുടെ തലവൻ കൂടിയാണ് അദ്ദേഹം. 2021 ൽ എകെജി പഠനവും ഗവേഷണവും സംഘടിപ്പിക്കുന്ന രണ്ട് ദിവസത്തെ കോൺക്ലേവ് 'ഫ്യൂച്ചർ കേരളത്തിലെ യുവജന ഉച്ചകോടി'യുടെ കൺവീനറായിരുന്നു അദ്ദേഹം.
രാജ്യസഭയിലേക്ക്
2021 ൽ രാജ്യസഭയിലേക്ക് സി.പി.എം സ്ഥാനാർത്ഥിയായി എതിരില്ലാതെ തെരഞ്ഞെടുക്കപ്പെട്ടു.
അവലംബം
വർഗ്ഗം:1979-ൽ ജനിച്ചവർ വർഗ്ഗം:കണ്ണൂർ ജില്ലയിൽ ജനിച്ചവർ വർഗ്ഗം:മുൻ എസ്‌.എഫ്‌.ഐ. നേതാക്കൾ വർഗ്ഗം:കമ്യൂണിസ്റ്റ് നേതാക്കൾ വർഗ്ഗം:എസ്.എഫ്.ഐ. അഖിലേന്ത്യാ പ്രസിഡണ്ടുമാർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
അവയവവ്യൂഹം
മനുഷ്യ ശരീരത്തിലെ പ്രധാന അവയവവ്യവസ്ഥകളുടെ പട്ടികയെപ്പറ്റിയാണ് ഈ ലേഖനം.
പരസ്പര ബന്ധിതമായ 11 അവയവ വ്യവസ്ഥകൾ ചേർന്നതാണ് നമ്മുടെ ശരീരം. ഓരോ അവയവ വ്യവസ്ഥയുടെയും പ്രധാന ധർമ്മങ്ങളാണ് ചുവടെ:
ബാഹ്യ സംരക്ഷണ വ്യവസ്ഥ
ശരീരത്തിലെ ഏറ്റവും വലിയ അവയവം ചർമ്മമാണ്. ശരീരത്തെ പൊതിഞ്ഞിരിക്കുന്ന ചർമ്മമാണ് ആന്തരകലകളെ പുറത്തു നിന്നുള്ള ആക്രമണങ്ങളിൽ നിന്നും ആഘാതങ്ങളിൽ നിന്നും സംരക്ഷിക്കുന്നത്. നഖവും മുടിയും ഈ വ്യവസ്ഥയുടെ ഭാഗങ്ങളാണ്. ശരീരത്തിന്റെ ഊഷ്മാവ് നിയന്ത്രിച്ചു നിറുത്തുന്ന വിയർപ്പു ഗ്രന്ഥികൾ, ചർമ്മത്തിന്റെ സ്‌നിഗ്ദ്ധത സംരക്ഷിക്കുന്ന സ്‌നേഹ ഗ്രന്ഥികൾ എന്നിവ കൂടി ചേരുമ്പോഴേ ഈ ബാഹ്യസംരക്ഷണ വ്യവസ്ഥ പൂർണമാകൂ.
അസ്ഥിവ്യൂഹ വ്യവസ്ഥ
നമ്മുടെ അസ്ഥികളും സന്ധികളും ഉൾപ്പെട്ടതാണ് ഈ വ്യവസ്ഥ. ശരീരത്തിന് ആകൃതി നൽകുന്ന ഈ വ്യവസ്ഥ നമ്മുടെ ജീവൽ പ്രധാന ആന്തരാവയവങ്ങളെ ഉള്ളിലൊതുക്കി സംരക്ഷിക്കുകയും ചെയ്യുന്നു. ശരീരത്തെ താങ്ങിനിറുത്തുന്നതും ചലനങ്ങളുടെ സന്തുലനാവസ്ഥ സൂക്ഷിക്കാൻ സഹായിക്കുന്നതും അസ്ഥി- സന്ധി വ്യവസ്ഥ തന്നെ. മറ്റൊരു സുപ്രധാന ധർമ്മം കൂടിയുണ്ട്, അസ്ഥികൾക്ക്- രക്തകോശങ്ങളുടെ നിർമ്മാണം.
പേശീവ്യവസ്ഥ
ശരീരചലനങ്ങൾ മുഴുവൻ സാധ്യമാക്കുന്നതും നിയന്ത്രിക്കുന്നതും ഓരോ അവയവത്തിലെയും പേശികളാണ്. കൈകൾ ചലിപ്പിക്കാൻ കൈകളിലെ പേശികൾ സഹായിക്കുന്നതു പോലെ ഓരോ അവയവത്തിന്റെയും ചെറിയൊരു ചലനത്തിനു പോലും പേശികളുടെ സഹായം വേണം. ഹൃദയം സ്പന്ദിക്കുന്നത് ഹൃദയപേശികളുടെ സഹായത്തോടെയാണ്.
ലിംഫ് വ്യവസ്ഥ
രക്തചംക്രമണ വ്യവസ്ഥ പോലെ, അതിനോട് ചേർന്നുകിടക്കുന്ന മറ്റൊരു വ്യവസ്ഥയാണിത്. രക്തത്തിലെ പ്രധാന ഘടകമായ ചുവപ്പ് രക്താണുക്കളെപ്പോലെ (ആർ.ബി.സി) പ്രതിരോധ സംവിധാനമായ ശ്വേതരക്താണുക്കൾ അടങ്ങിയിട്ടുള്ളത് ലിംഫ് വ്യവസ്ഥയിലാണ്.
ശ്വസന വ്യവസ്ഥ
നാസാരന്ധ്രങ്ങൾ മുതൽ ശ്വാസകോശം വരെ എത്തുന്ന ഭാഗങ്ങളുടെ സമാഹാരമാണ് ഇത്. രക്തത്തിലേക്ക് തടസ്സമില്ലാതെ ഓക്‌സിജൻ ഘടകം പ്രദാനം ചെയ്യുന്നതും കാർബൺ ഡൈ ഓക്‌സൈഡിനെ തടസ്സമില്ലാതെ പുറന്തള്ളുന്നതും ശ്വസന വ്യവസ്ഥയാണ്. ഈ വ്യവസ്ഥയിലുണ്ടാകുന്ന തകരാറുകൾ രക്തത്തിലെ ഓക്‌സിജന്റെ അളവ് കുറയാൻ ഇടയാക്കുകയും, അത് മുഴുവൻ ശാരീരിക പ്രവർത്തനങ്ങളെയും താറുമാറാക്കുകയും ചെയ്യും.
ദഹന വ്യവസ്ഥ
വായ്, അന്നനാളം, കരൾ, ആമാശയം, വൻകുടൽ, ചെറുകുടൽ, മലാശയം എന്നിവ ഉൾപ്പെട്ട വ്യവസ്ഥ. ഏത് അവയവങ്ങളുടെ പ്രവർത്തനത്തിനും ഊർജ്ജം വേണം. യന്ത്രങ്ങൾക്ക് ഇന്ധനമെന്നതു പോലെ ശരീരത്തിന് ഊർജ്ജം നൽകുന്നത് ആഹാരം വഴിയെത്തുന്ന പോഷകങ്ങളാണ്. നമ്മൾ കഴിക്കുന്ന ഭക്ഷണത്തെ വിഘടിപ്പിച്ച്, ശരീരത്തിന് ഊർജ്ജമായി സ്വീകരിക്കാൻ കഴിയുന്ന വിധത്തിലാക്കുന്നതും ചയാപചയ പ്രക്രിയയുടെ ഭാഗമായി ഉണ്ടാകുന്ന മലിനവസ്തുക്കളെ വിസർജ്ജിക്കുന്നതും ദഹന വ്യവസ്ഥയാണ്.
നാഡീ വ്യവസ്ഥ
മസ്തിഷ്‌കവും നട്ടെല്ലും നാഡികളും ഉൾപ്പെടുന്നതാണ് നാഡീവ്യവസ്ഥ. ശരീരത്തിന്റെ വാർത്താവിനിമയ സംവിധാനവും പ്രതികരണ സംവിധാനവും ഇതാണ്. ഓരോ ശാരീരിക വ്യവസ്ഥയ്ക്കുമുള്ള സന്ദേശങ്ങൾ എത്തുന്നതും, വിവിധ വ്യവസ്ഥകളിൽ നിന്നുള്ള സന്ദേശങ്ങൾ വിശകലനം ചെയ്യുന്നതും ആന്തരികമോ ബാഹ്യമോ ആയ സാഹചര്യങ്ങൾക്കനുസരിച്ച് പ്രതികരിക്കാൻ ശരീരത്തെ പ്രാപ്തമാക്കുന്നതും പേശികളെയും ഗ്രന്ഥികളെയും ഉത്തേജിപ്പിക്കുന്നതുമെല്ലാം നാഡീ വ്യവസ്ഥയുടെ ധർമ്മങ്ങളാണ്.
അന്തസ്രാവ ഗ്രന്ഥി വ്യവസ്ഥ
വിവിധ ശാരീരിക പ്രവർത്തനങ്ങളെ ഉത്തേജിപ്പിക്കുന്നത് അതതുമായി ബന്ധപ്പെട്ട ഹോർമോണുകളാണ്. വളർച്ച, ചയാപചയ പ്രവർത്തനങ്ങൾ, ലൈംഗിക വ്യവസ്ഥ തുടങ്ങിയവയുടെ കൃത്യമായ ധർമ്മവും പ്രവർത്തനവും നിർവഹിക്കപ്പെടണമെങ്കിൽ ഹോർമോണുകളുടെ സാന്നിധ്യവും പ്രവർത്തനക്ഷമതയും കൃത്യമാകണം. ഇത്തരം ഹോർമോണുകളെ ഉത്പാദിപ്പിക്കുന്ന വിവിധ ഗ്രന്ഥികളുമായി ബന്ധപ്പെട്ടതാണ് അന്തസ്രാവ ഗ്രന്ഥി വ്യവസ്ഥ.
ഹൃദയ- രക്തചംക്രമണ വ്യവസ്ഥ
രക്തത്തെ ശരീരത്തിന്റെ ജീവനദിയെന്നാണ് വിളിക്കുന്നത്. ഓരോ ശരീരകോശത്തിന്റെയും പ്രവർത്തനക്ഷമത അതിലേക്ക് എത്തിച്ചേരുന്ന രക്തത്തിന്റെ അളവിനെയും അതുൾക്കൊള്ളുന്ന ഘടകങ്ങളെയും ആശ്രയിച്ചിരിക്കും. ശരീരകോശങ്ങളിലേക്ക് തടസ്സമില്ലാതെ രക്തം പമ്പ് ചെയ്യുന്ന ജോലി ഹൃദയത്തിന്റേതാണ്. ഓക്‌സിജൻ, കാർബൺ ഡൈ ഓക്‌സൈഡ്, പോഷകഘടകങ്ങൾ, കോശങ്ങളിൽ നിന്നുള്ള മലിനവസ്തുക്കൾ ഇവയെയെല്ലാം വഹിച്ച് നിശ്ചിത അവയവ വ്യവസ്ഥകളിലേക്ക് എത്തിക്കുന്നത് രക്തമാണ്. ഹൃദയവും രക്തത്തെ വഹിക്കുന്ന രക്തക്കുഴലുകളുമാണ് ഈ വ്യവസ്ഥയിൽ.
പ്രത്യുത്പാദന വ്യവസ്ഥ
പുനരുത്പാദനം ആണ് ഈ വ്യവസ്ഥയുടെ ധർമ്മം. സ്ത്രീ, പുരുഷ ലൈംഗികാവയവങ്ങൾ, ഇവയുമായി ബന്ധപ്പെട്ട സ്രവങ്ങൾ, വൃഷണം, ഗർഭാശയം, ലൈംഗിക ഹോർമോണുകളുടെ ഉത്പാദനവും പ്രവർത്തനവും തുടങ്ങിയവയെല്ലാം പ്രത്യുത്പാദന വ്യവസ്ഥയുടെ ഭാഗമാണ്. ഈ പതിനൊന്ന് വ്യവസ്ഥകളും സ്വതന്ത്രമായി പ്രവർത്തിക്കുമ്പോൾത്തന്നെ പരസ്പര ഏകോപനത്തോടെ തുടരുന്നതുകൊണ്ടാണ് നമ്മുടെ മൊത്തം ശാരീരിക പ്രവർത്തനങ്ങൾ തടസ്സം കൂടാതെ നിർവഹിക്കപ്പെടുന്നത്. ഏതെങ്കിലുമൊരു അവയവത്തിനുണ്ടാകുന്ന തകരാറോ രോഗമോ വൈകല്യമോ അതുൾക്കൊള്ളുന്ന വ്യവസ്ഥയുടെയും അനുബന്ധ വ്യവസ്ഥകളുടെയും പ്രവർത്തനത്തെ പ്രതികൂലമായി ബാധിക്കും. ശരീരത്തിന്റെ സുഗമവും സുഖകരവുമായ പ്രവർത്തനം തടസ്സപ്പെടുകയും ചെയ്യും.
പുറത്തേക്കുള്ള കണ്ണികൾ
വർഗ്ഗം:മനുഷ്യ ശരീരം വർഗ്ഗം:അവലംബം ഇല്ലാത്ത താളുകൾ
പന്ത്രണ്ടാം കേരളനിയമസഭ
കേരള സംസ്ഥാനം ഔദ്യോഗികമായി രൂപം കൊണ്ടതിനു ശേഷം നടന്ന പന്ത്രണ്ടാമത്തെ നിയമസഭാ പൊതു തിരഞ്ഞെടുപ്പിൽ (2006) തിരഞ്ഞെടുക്കപ്പെട്ട അംഗങ്ങളായിരുന്നു പന്ത്രണ്ടാം കേരള നിയമസഭയെ പ്രതിനിധീകരിച്ചത്. 2006 മേയ് പതിനെട്ടിനാണ് വി.എസ്. അച്യുതാനന്ദന്റെ നേതൃത്വത്തിൽ പന്ത്രണ്ടാം കേരള നിയമസഭ ഔദ്യോഗികമായി നിലവിൽ വന്നത്. 1980 ജനുവരി ഇരുപത്തൊന്നിനാണ് അസംബ്ലി തിരഞ്ഞെടുപ്പ് നടന്നത്.
അവലംബം
വർഗ്ഗം:കേരള നിയമസഭ
ബാരു തിമൂർ നദി
ബൊഗോർ റീജൻസിയിലെ സിലിവങിൽ നിന്ന് ഇന്തോനേഷ്യയിലെ ജക്കാർത്തയിലേക്ക് ഒഴുകുന്ന മനുഷ്യനിർമ്മിത കനാലാണ് ബാരു തിമൂർ നദി. ഗവർണർ ജനറൽ ഗുസ്താഫ് വില്ലെം വാൻ ഇംഹോഫിന്റെ നിർദ്ദേശപ്രകാരം കാർഷിക വിളവെടുപ്പ് ബൊഗോറിൽ നിന്ന് ബറ്റേവിയയിലേക്ക് (ഇപ്പോൾ ജക്കാർത്ത) എത്തിക്കാൻ പതിനെട്ടാം നൂറ്റാണ്ടിൽ നിർമ്മിച്ച രണ്ട് കനാലുകളിൽ ഒന്നായിരുന്നു ഇത്. നിലവിൽ കാളി ബാരു തിമൂർ (ബാരു തിമൂർ നദി), കാളി ബാരു ബരാത്ത് (ബാരു ബരാത്ത് നദി) എന്നറിയപ്പെടുന്ന രണ്ട് കനാലുകളും ജക്കാർത്തയിലെ പ്രധാന നദികളിലൊന്നാണ്. കൂടാതെ സിലിവംഗ് സിസഡെയ്ൻ വെള്ളപ്പൊക്ക നിയന്ത്രണ പദ്ധതിയുടെ ഭാഗവുമാണ്. കനാലിന്റെ അതേ സമയം നിർമ്മിച്ച കചുലമ്പ വെള്ളപ്പൊക്ക ഗേറ്റിൽ നിന്ന് പ്രധാന റോഡായ ബോഗോർ ഹൈവേയിലൂടെ സിമാംഗിസ്, ഡെപോക്ക്, സിലാങ്‌കാപ്പ് എന്നിവ കടന്ന് കാളി ബെസാർ, തൻജംഗ് പ്രിയോക്ക്, നോർത്ത് ജക്കാർത്തയിലെ ജാവ കടലിൽ എത്തുന്നതുവരെ ബാരു തിമൂർ നദി ഒഴുകുന്നു.
പദോല്പത്തി
"കാളി ബാരു" (പുതിയ നദി) എന്ന പേര് തൻജംഗ് പ്രിയോക്ക് പ്രദേശത്തെ മത്സ്യബന്ധന തുറമുഖവുമായി ബന്ധിപ്പിച്ചിരിക്കുന്നു. 1960 കളിൽ നിർത്തലാക്കിയ കാളി ക്രെസെക് ലഹോവ ഫിഷിംഗ് ഹാർബറിന് പകരമായി 1960 കളിൽ തുറമുഖം സ്ഥാപിക്കപ്പെട്ടു. ഈ പ്രദേശത്തെ കാളിബാരു തിമൂർ (കിഴക്കൻ കാളി ബാരു), കാളിബരു ബരാത്ത് (പടിഞ്ഞാറൻ കാളി ബാരു) എന്നീ രണ്ട് ഭാഗങ്ങളായി വിഭജിച്ചു. 1988-ൽ മത്സ്യബന്ധന തുറമുഖം അടച്ചിരുന്നുവെങ്കിലും ജക്കാർത്തയിൽ മരങ്ങൾ ഇറക്കാനുള്ള തുറമുഖമായി മാറിയെങ്കിലും നദികൾക്കും പ്രദേശങ്ങൾക്കും ഈ പേര് ഉപയോഗിക്കുന്നത് തുടരുകയാണ്.
ചരിത്രം
1739-ൽ ഗവർണർ ജനറൽ വാൻ ഇംഹോഫിന്റെ കീഴിലുള്ള ഡച്ച് ഈസ്റ്റ് ഇൻഡീസ് സർക്കാർ ഉൾനാടുകളിൽ നിന്നുള്ള ജലസേചനത്തിനും ചരക്കുകളുടെയും ഗതാഗതത്തിനായി ഓസ്റ്റെർലോക്കൺ ("ഈസ്റ്റേൺ കനാൽ") നിർമ്മിച്ചു. 14 വർഷത്തിനുശേഷം 1753-ൽ കനാൽ പൂർത്തീകരിച്ചു. പക്ഷേ നിരവധി ചോർച്ചകളും ഒന്നിലധികം വാട്ടർ ഗേറ്റുകൾ നിർമ്മിക്കുന്നതിനുള്ള ഉയർന്ന ചെലവും കാരണം ഇത് ഗതാഗത മാർഗ്ഗമായി ഉപയോഗിക്കാനുള്ള ശ്രമം പരാജയപ്പെട്ടു. അവസാനമായി, ഇത് ജലസേചനത്തിനായി മാത്രം ഉപയോഗിക്കുന്നു. രതിം, സിബാലോക്ക്, സിബനോൺ എന്നിവിടങ്ങളിലെ നെൽവയലുകളിൽ വെള്ളം നനയ്ക്കാൻ മൂന്ന് വാട്ടർ ഗേറ്റുകൾ ഉണ്ടായിരുന്നു. 1749-ൽ ബ്യൂട്ടൻസോർഗിൽ (ബൊഗോർ) കചുലമ്പ ഡാം സ്ഥാപിതമായതോടെ ജലത്തിന്റെ ഉപയോഗം വർദ്ധിച്ചു. സി ലിവുങ്ങിന്റെ കിഴക്ക് ഭാഗത്തുള്ള 9,075 ഹെക്ടർ നെൽവയലുകളിലേക്കും കനാൽ വെള്ളം എത്തിച്ചു.
1753-ൽ ഓസ്റ്റെർലോക്കനെ വെൽറ്റെവ്രെഡനിലെ (ലപംഗൻ ബാന്റെംഗ്) കിഴക്കൻ കനാലിലേക്ക് നീട്ടി. പ്രപതൻ കനാലിനോട് ചേർന്ന ഇത് "കാളി ബാരു " എന്നറിയപ്പെട്ടു. നിലവിൽ "കാളി ബാരു തിമൂർ" (ബാരു തിമൂർ നദി) എന്നറിയപ്പെടുന്നു. കിഴക്കൻ കനാലിന് കൂടുതൽ അറ്റകുറ്റപ്പണികളും ആവശ്യമായിരുന്നതിനാൽ, 1776-ൽ സിസാഡെയ്ൻ നദിയിൽ നിന്ന് സി ലിവുങിലേക്ക് ഒഴുകാൻ മറ്റൊരു കനാൽ തുറക്കാൻ വാൻ ഇംഹോഫ് ഉത്തരവിട്ടു. ഈ കനാലിനെ വെസ്റ്റർ‌ലോക്കൺ ("വെസ്റ്റേൺ കനാൽ") എന്നാണ് വിളിച്ചിരുന്നത്. നിലവിൽ ഇതിനെ "കാളി ബാരു ബരാത്ത്" (ബാരു ബാർട്ട് നദി) എന്ന് വിളിക്കുന്നു. കിഴക്കൻ കനാൽ കചുലമ്പയിൽ നിന്ന് മീസ്റ്റർ (ജാറ്റിനഗര) വരെ കുഴിക്കുകയും സിക്കിയാസ് നദിയിൽ നിന്ന് സണ്ടർ നദി വരെ അധിക ജലവിതരണം ലഭിക്കുകയും ചെയ്തപ്പോൾ, വെസ്റ്റെർലോക്കനോ കിഴക്കൻ കനാലോ സിസഡാനെ നദിയിൽ നിന്ന് ഒഴുകുകയും സിപകാൻസിലൻ നദി കടന്ന് കാളി ബാരു ബരാത്ത്, മാട്രമാൻ ( മിനാങ്‌കബൗ നദി), ബഞ്ചീർ കനാൽ ബരാത്ത് എന്നിവിടങ്ങളിലേക്ക് ജലം ഡിസ്ചാർജ് ചെയ്യുന്നു.
അവലംബം
വർഗ്ഗം:ജക്കാർത്തയിലെ നദികൾ വർഗ്ഗം:ജാവയിലെ നദികൾ
നോറ സെഹറ്റ്നർ
നോറ ഏഞ്ചല സെഹറ്റ്നർ (ജനനം: ഫെബ്രുവരി 5, 1981) ഒരു അമേരിക്കൻ ചലച്ചിത്ര-ടെലിവിഷൻ അഭിനേത്രിയാണ്.
ആദ്യകാലം
ടെക്സസിലെ എൽ പാസോയിൽ നാൻസി ലിന്നിന്റെയും (മുമ്പ്, നെൽസൺ) ജോൺ കരോൾ സെഹെറ്റ്‌നറുടെയും മകളായി നോറ സെഹറ്റ്നർ ജനിച്ചു. എൽ പാസോയിലേക്ക് മടങ്ങിപ്പോകുന്നതിനുമുമ്പ് ഡാളസിന്റെ പ്രാന്തപ്രദേശമായ ടെക്സസിലെ റിച്ചാർഡ്സണിലുള്ള പ്രാഥമിക വിദ്യാലയത്തിൽ പഠനത്തിന് ചേർന്നു. പതിനാലാമത്തെ വയസ്സിൽ അവർ ഡാളസിലേക്ക് താമസം മാറുകയും അവിടെ വർഷങ്ങളോളം മക്കിന്നി ഹൈസ്കൂളിൽ പഠനം നടത്തുകയും ചെയ്തു. ഒരു വർഷക്കാലം, ഗണിതശാസ്ത്രത്തിലോ ശാസ്ത്രത്തിലോ താൽപ്പര്യമുള്ള വിദ്യാർത്ഥികൾക്കായി നോർത്ത് ടെക്സസ് സർവകലാശാല നടത്തുന്ന ആദ്യകാല കോളേജ് പ്രവേശന പരിപാടിയായ ടെക്സസ് അക്കാദമി ഓഫ് മാത്തമാറ്റിക്സ് ആൻഡ് സയൻസ് പ്രോഗ്രാമിൽ പങ്കെടുത്തു.
ഔദ്യോഗികജീവിതം
2005 ലെ സൺഡാൻസ് ഫിലിം ഫെസ്റ്റിവലിൽ ഒറിജിനാലിറ്റി ഓഫ് വിഷൻ സ്പെഷ്യൽ ജൂറി പ്രൈസ് നേടിയ ബ്രിക്ക് എന്ന സിനിമയിൽ, സെഹറ്റ്നർ ലോറ എന്ന സർപ്പ സുന്ദരിയായി അഭിനയിച്ചു. 2006 മാർച്ച് 21 ന് ലേക്‌ഷോർ റെക്കോർഡ്സ് പുറത്തിറക്കിയ ഈ ചിത്രത്തിന്റെ ശബ്‌ദലേഖന സിഡിയിൽ, "ദി സൺ ഹൂസ് റെയ്സ് ആർ ആൾ എല്ലാം അബ്ലേസ്" എന്ന ഗാനത്തിലെ സെഹറ്റ്നറുടെ പൂർണ്ണവും എഡിറ്റ് ചെയ്യപ്പെടാത്തതുമായ പ്രകടനം അവതരിപ്പിച്ചിരുന്നു. ബിനീത് എന്ന ത്രില്ലർ-ഹൊറർ ചലച്ചിത്രത്തിൽ ക്രിസ്റ്റി എന്ന പ്രധാന വേഷത്തിലും സെഹറ്റ്നർ പ്രത്യക്ഷപ്പെട്ടു.
2007 ൽ, മാരിസ ബെരെൻസണിനൊപ്പം ഫ്രഞ്ച് ഫാഷൻ മാഗസിൻ ജാലൂസ് അവരുടെ പത്താം വാർഷികം ആഘോഷിക്കുന്നതിനായി നിർമ്മിച്ച ""ജാലൂസ്: എലഗന്റേ, ഫേമസ്, ബ്യൂട്ടിഫുൾ, ജോളി" എന്ന ഹ്രസ്വചിത്രത്തിൽ സെഹറ്റ്നർ പ്രത്യക്ഷപ്പെട്ടു. ഗ്രേയ്സ് അനാട്ടമി എന്ന ടെലിവിഷൻ പരമ്പരയുടെ ആറാം സീസണിൽ (2009–2010) 10 എപ്പിസോഡുകളിൽ ഡോ. റീഡ് ആദംസണിന്റെ ആവർത്തിച്ചുള്ള വേഷം സെഹറ്റ്നർ അവതരിപ്പിച്ചു. മാരോൺ എന്ന ടെലിവിഷൻ പരമ്പരയിൽ മാർക്ക് മരോണിന്റെ കാമുകിയായ ജെന്നിന്റെ വേഷം സെഹറ്റ്നർ അവതരിപ്പിച്ചു. 2018 ൽ എബിസിയുടെ രാഷ്ട്രീയ നാടക പരമ്പരയായ ഡെസഗ്നേറ്റഡ് സർവൈവറിന്റെ രണ്ടാം സീസണിൽ വലേറിയ പോരിസ്‌കോവയുടെ ആവർത്തിച്ചുള്ള വേഷത്തിൽ സെഹറ്റ്നർ അഭിനയിച്ചു. 2020 ഒക്ടോബറിൽ ഡിസ്നി+ ൽ പ്രദർശിപ്പിച്ച ടെലിവിഷൻ പരമ്പരയായ ദി റൈറ്റ് സ്റ്റഫിൽ ബഹിരാകാശയാത്രികനായ ജോൺ ഗ്ലെന്റെ ഭാര്യ ആനി ഗ്ലെന്നായി നോറ സെഹറ്റ്നർ അഭിനയിച്ചിരുന്നു.
അവലംബം
വർഗ്ഗം:അമേരിക്കൻ നടിമാർ വർഗ്ഗം:1981-ൽ ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ
സയ്യിദ് ഉമ്മർ ബാഫക്കി
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു സയ്യിദ് ഉമ്മർ ബാഫക്കി (ജീവിതകാലം: 24 നവംബർ 1921 - 01 ഓഗസ്റ്റ് 2008). കൊണ്ടോട്ടി നിയമസഭാമണ്ഡലത്തിൽ നിന്നും മൂന്നാം കേരള നിയമസഭയിലേക്കും താനൂർ നിയമസഭാമണ്ഡലത്തിൽ നിന്നും നാലാം നിയമസഭയിലേക്കും മുസ്‌ലീം ലീഗിനെ പ്രതിനീധീകരിച്ച് ഇദ്ദേഹം അംഗമായിട്ടുണ്ട്. സയ്യിദ് ഹാഷിം ബഫാക്കിയുടേയും ഷരീഫ റൗളയുടെയും മകനായി 1921 നവംബർ 24ന് ജനിച്ചു, സൈനബ ബീവി ആയിരുന്നു ഭാര്യ, ഇദ്ദേഹത്തിന് അഞ്ച് ആണ്മക്കളും അഞ്ച് പെണ്മക്കളുമാണുണ്ടായിരുന്നത്. കൊയിലാണ്ടി മഠത്തിൽ സ്കൂൾ, കോഴിക്കോട് ഹൂമയത്തൂൽ ഇസ്ലാം ഹൈസ്കൂൾ എന്നിവിടങ്ങളിൽ നിന്ന് പ്രാഥമിക വിദ്യാഭ്യാസവും, മദീന സർവ്വകലാശാലയിൽ നിന്ന് ഖുർആൻ പഠനവും പൂർത്തിയാക്കി.
രാഷ്ട്രീയ ജീവിതം
മുസ്ലീം ലീഗ് സംസ്ഥാന കമ്മിറ്റിയംഗം, സംസ്ഥാന ഭക്ഷ്യ ഉപദേശകസമിതിയംഗം, സംസ്ഥാന ടപ്പിയോക്ക മാർക്കറ്റിംഗ് എക്സ്പാൻഷൻ ബോർഡംഗം, മുസ്ലീം ലീഗ് കേരള ഘടകം വൈസ് പ്രസിഡന്റ്, കോഴിക്കോട് താലൂക്ക് മുസ്ലീംലീഗ് പ്രസിഡന്റ്, മലബാർ മുസ്ലീംലീഗ് പ്രവർത്തക സമിതിയംഗം, മുസ്ലീംലീഗ് സംസ്ഥാന ജനറൽ സെക്രട്ടറി എന്നീ പദവികൾ ഇദ്ദേഹം വഹിച്ചിട്ടുണ്ട്. ഇന്ത്യയിലെ അടിയന്തിരാവസ്ഥയുടെ കാലത്ത് 18മാസത്തോളം ജയിൽവാസമനുഭവിച്ചിട്ടുണ്ട്. 1970-75, 1975-76 കാലഘട്ടങ്ങളിൽ ഹൗസ് കമ്മിറ്റിയുടെ ചെയർമാൻ സ്ഥാനവും വഹിച്ചിരുന്നു. താനൂരിലെ ടിപ്പു സുൽത്താൻ റോഡ് നിർമ്മാണം, തീരദേശ റോഡുവികസന പ്രവർത്തനം എന്നിവയുടെ വികസനത്തിന് ഇദ്ദേഹം നിർണ്ണായക പങ്ക് വഹിച്ചിരുന്നു.
അവലംബം
വർഗ്ഗം:1921-ൽ ജനിച്ചവർ വർഗ്ഗം:നവംബർ 24-ന് ജനിച്ചവർ വർഗ്ഗം:2008-ൽ മരിച്ചവർ വർഗ്ഗം:ഓഗസ്റ്റ് 1-ന് മരിച്ചവർ വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:നാലാം കേരള നിയമസഭാംഗങ്ങൾ
ബ്രിട്ടൻ–ഇന്ത്യ–നേപ്പാൾ ത്രികക്ഷി കരാർ
സൈനികസേവനത്തിൽ ഗൂർഖകളുടെ അവകാശങ്ങൾ സംബന്ധിച്ച് 1947 ൽ ഒപ്പുവച്ച ഉടമ്പടിയായിരുന്നു യുണൈറ്റഡ് കിംഗ്ഡവും ഇന്ത്യയും നേപ്പാളും തമ്മിലുള്ള ത്രികക്ഷികരാർ.
പശ്ചാത്തലം
പത്തൊൻപതാം നൂറ്റാണ്ടിന്റെ ആദ്യ പാദം മുതൽ നേപ്പാളിൽ നിന്നുള്ള ഗൂർഖകൾ ബ്രിട്ടീഷുകാരുടെ കീഴിലും ആദ്യം ഈസ്റ്റ് ഇന്ത്യാ കമ്പനിയുടെ സൈന്യത്തിലും പിന്നീട് ബ്രിട്ടീഷ് ഇന്ത്യൻ ആർമിയിലും സേവനമനുഷ്ഠിച്ചിട്ടുണ്ട്. ഗൂർഖകൾക്കുള്ള സേവന നിബന്ധനകളും വ്യവസ്ഥകളും ലണ്ടനിലെ ബ്രിട്ടീഷ് സർക്കാരിനെ പരാമർശിക്കാതെ ബ്രിട്ടീഷ് ഇന്ത്യൻ അധികാരികൾക്ക് മാത്രമുള്ള ഒരു വിഷയമായിരുന്നു.
1947 ൽ ഇന്ത്യ യുണൈറ്റഡ് കിംഗ്ഡത്തിൽ നിന്ന് സ്വതന്ത്രമായി, ഗൂർഖ റെജിമെന്റുകളെ ബ്രിട്ടീഷ്, ഇന്ത്യൻ സൈന്യങ്ങൾക്കിടയിൽ വിഭജിക്കാൻ രണ്ട് സർക്കാരുകൾ തമ്മിൽ തീരുമാനിച്ചു - ആറ് ഗൂർഖ യൂണിറ്റുകൾ പുതിയ ഇന്ത്യൻ സൈന്യത്തിന്റെ ഭാഗമായി, നാലെണ്ണം ബ്രിട്ടീഷ് ആർമിയിലേക്ക് മാറ്റി : ഈ ക്രമീകരണത്തിൻറെ ഭാഗമായി, ബ്രിട്ടീഷ്, ഇന്ത്യൻ സേവനങ്ങളിലെ ഗൂർഖകൾ ഒരേ സേവന വ്യവസ്ഥകൾ വിശാലമായി ആസ്വദിക്കണമെന്നും, ഒന്നോ അല്ലെങ്കിൽ മറ്റൊന്നിൽ സേവനമനുഷ്ഠിക്കുന്നതിലൂടെ അന്യായമായ നേട്ടമൊന്നുമില്ലെന്ന് ഉറപ്പുവരുത്തുന്നതിനോ, അങ്ങനെ സാമ്പത്തിക സ്ഥിരതയും സാമൂഹിക ഐക്യവും നിലനിർത്തുന്നു. ഗൂർഖ റിക്രൂട്ടിംഗ് ഏരിയകൾ. അങ്ങനെ, യുണൈറ്റഡ് കിംഗ്ഡം, ഇന്ത്യ, നേപ്പാൾ എന്നീ സർക്കാരുകൾ ത്രികക്ഷി കരാറിൽ(ടിപിഎ) ഒപ്പുവയ്ക്കാൻ എത്തി.
പ്രധാന നിബന്ധനകൾ
കരാറിന്റെ പ്രധാന പോയിന്റുകൾ ഇവയാണ്:
ബ്രിട്ടീഷ് ആർമിയിൽ സേവനമനുഷ്ഠിക്കുന്ന 3,500 ഗൂർഖകൾക്കും ഇന്ത്യൻ ആർമിയിൽ 40,000 ഗൂർഖകൾക്കും കരാർ ബാധകമാണ്. നേപ്പാളിലെ ആർമിയിലെ ഗൂർഖകൾക്ക് ഇത് ബാധകമല്ല.
ഗൂർഖാ സൈനികന്റെ സേവനത്തിന്റെ സവിശേഷമായ നിബന്ധനകളും വ്യവസ്ഥകളും ടി‌പി‌എയ്ക്ക് അടിവരയിടുന്നു, അത് നിരവധി പ്രധാന മേഖലകളിൽ അദ്ദേഹത്തിന്റെ ബ്രിട്ടീഷ് അല്ലെങ്കിൽ കോമൺ‌വെൽത്ത് കൌണ്ടർ‌പാർട്ടുകളിൽ നിന്ന് വളരെ വ്യത്യസ്തമാണ്. ഗൂർഖയുടെ ദേശീയ, മത, സാംസ്കാരിക, വാസസ്ഥാനം സംരക്ഷിക്കുന്നതിനും ഗൂർഖകൾ നേപ്പാളുമായി അവരുടെ സേവനത്തിലുടനീളം അടുത്ത ബന്ധം പുലർത്തേണ്ടതിന്റെ ആവശ്യകതയ്ക്കും ചില ഇന്ത്യൻ സൈനിക സേവന വ്യവസ്ഥകളുമായി വിശാലമായ താരതമ്യം നിലനിർത്തേണ്ടതിന്റെ ആവശ്യകതയാണ് ഇത്തരം വ്യത്യാസങ്ങൾ സൃഷ്ടിക്കുന്നത്. ഈ പശ്ചാത്തലത്തിലാണ് യുകെ സർക്കാർ ഗൂർഖകൾക്കായി പ്രത്യേക നിബന്ധനകളും വ്യവസ്ഥകളും പാലിക്കുന്നത് തുടരുന്നത്.
പുതിയ ഗൂർഖ നിബന്ധനകളും സേവന നിബന്ധനകളും
ഗൂർഖ സൈനികരുടെ ബ്രിട്ടീഷ് എതിരാളികൾക്ക് വിരുദ്ധമായി വ്യത്യസ്ത നിബന്ധനകളും വ്യവസ്ഥകളും പരിപാലിക്കുന്നത് സമീപ വർഷങ്ങളിൽ സംഘർഷത്തിന്റെ ഒരു ഉറവിടമാണ്, പ്രത്യേകിച്ചും പെൻഷൻ വ്യവസ്ഥയുമായി ബന്ധപ്പെട്ട്. ഗൂർഖ പെൻഷനുകൾ നേപ്പാളിൽ ഉയർന്ന ജീവിതനിലവാരം നൽകുന്നുണ്ടെങ്കിലും ബ്രിട്ടീഷ് സൈനികർക്ക് നൽകുന്ന പെൻഷന്റെ ഒരു ഭാഗം മാത്രമാണ് അവ കണക്കാക്കിയത്. അതിന്റെ അനന്തരഫലമായി, 2005 ജനുവരിയിൽ ബ്രിട്ടീഷ് സർക്കാർ ഈ അസമത്വങ്ങൾ പരിഹരിക്കാനുള്ള ശ്രമത്തിനായി ഗൂർഖ നിബന്ധനകളും വ്യവസ്ഥകളും അവലോകനം പ്രഖ്യാപിച്ചു. 2007 മെയ് മാസത്തിൽ, വിവിധ മേഖലകളിൽ നിരവധി പോയിന്റുകളുള്ള ഒരു പുതിയ നിർദ്ദേശങ്ങൾ സ്വീകരിച്ചു:
ബ്രിട്ടനിലെയും നേപ്പാളിലെയും സർക്കാരുകൾ തമ്മിൽ ഉഭയകക്ഷി ധാരണാപത്രം തയ്യാറാക്കുക, ടിപിഎയെ കള്ളം പറയാൻ അനുവദിക്കുക എന്നിവയാണ് പ്രധാന നിർദ്ദേശം. ഇത് ഇന്ത്യൻ സൈന്യത്തിലെ ഗൂർഖകളുടെ നിയമനത്തെ എങ്ങനെ ബാധിക്കുമെന്ന് വ്യക്തമല്ല.
ബാഹ്യ ലിങ്കുകൾ
വർഗ്ഗം:Pages with unreviewed translations
അമണ്ട ഡു-പോണ്ട്
ഒരു സ്വാസിയിൽ ജനിച്ച ദക്ഷിണാഫ്രിക്കൻ നടിയും മോഡലും ടെലിവിഷൻ അവതാരകയുമാണ് അമാൻഡ ഡു-പോണ്ട് (ജനനം 26 ജൂൺ 1988). ലൈഫ് ഈസ് വൈൽഡ് എന്ന CW നാടക പരമ്പരയിലെ സെന്നയെയും SABC 3 കോമഡി-നാടകമായ ടാറിൻ & ഷാരോണിലെ ഷാരോണിനെയും അവതരിപ്പിച്ചതിലൂടെയാണ് ഡു-പോണ്ട് അറിയപ്പെടുന്നത്. നിലവിൽ, നെറ്റ്ഫ്ലിക്സ് ത്രില്ലർ പരമ്പരയായ ഷാഡോയിൽ അവർ ആഷ്ലിയായി അഭിനയിക്കുന്നു. ദക്ഷിണാഫ്രിക്കൻ സോപ്പ് ഓപ്പറയായ സ്‌കീം സാമിൽ നോമ്പുമേലെലോ 'ലേലോ' മിതിയാനെന്ന പേരിൽ അഭിനയിച്ചതിന് അവർ അറിയപ്പെടുന്നു.
മുൻകാലജീവിതം
1988 ജൂൺ 26-ന് സ്വാസിലാൻഡിലെ മാൻസിനിയിലാണ് ഡു-പോണ്ട് ജനിച്ചത്. അവർ ഫ്രഞ്ച്, ഇറ്റാലിയൻ, പോർച്ചുഗീസ്, സ്വാസി വംശജയാണ്. അവർ മൻസിനിയിൽ ജനിച്ചു വളർന്നു. അവരുടെ ബന്ധുവായ അലുലുതോ ഡു പോണ്ടിനൊപ്പം താമസിച്ചു. പിന്നീട് അവർ അപ്‌ലാൻഡ്സ് കോളേജിലെ സ്കൂൾ വിദ്യാഭ്യാസം പൂർത്തിയാക്കാൻ മ്പുമലങ്കയിലേക്ക് താമസം മാറ്റി.
വിദ്യാഭ്യാസം
2011-ൽ, ജോഹന്നാസ്ബർഗിലെ ദക്ഷിണാഫ്രിക്കൻ സ്കൂൾ ഓഫ് മോഷൻ പിക്ചർ ആൻഡ് ലൈവ് പെർഫോമൻസിൽ നിന്ന് ഡു-പോണ്ടിന് ബാച്ചിലർ ഓഫ് ആർട്സ് ബിരുദം ലഭിച്ചു. അടുത്ത വർഷം, അവർ ന്യൂയോർക്ക് സിറ്റിയിലെ ന്യൂയോർക്ക് ഫിലിം അക്കാദമിയിൽ നിന്ന് ബിരുദം നേടി. അവിടെ സ്കോളാസ്റ്റിക് മികവിനുള്ള മുഴുവൻ സ്കോളർഷിപ്പും അവർക്ക് ലഭിച്ചു..
അവാർഡുകൾ
21-ആം വയസ്സിൽ, സിനിമയിലും ടെലിവിഷനിലും അവരുടെ ആദ്യകാല നേട്ടങ്ങൾക്കും സ്വാസി ഭാഷയുടെയും സംസ്കാരത്തിന്റെയും പ്രോത്സാഹനത്തിനും സ്വാസിലാൻഡിലെ കലാ-സാംസ്കാരിക വകുപ്പ് ഒരു ലൈഫ് ടൈം അച്ചീവ്മെന്റ് അവാർഡ് ഡു-പോണ്ടിന് സമ്മാനിച്ചു.
സ്വകാര്യ ജീവിതം
2018 ജൂലൈയിൽ, ഡു-പോണ്ട് വ്യവസായി ഷോൺ റോഡ്രിക്‌സുമായി മാലിദ്വീപിൽ വിവാഹനിശ്ചയം നടത്തി.
പുറംകണ്ണികൾ
വർഗ്ഗം:1988-ൽ ജനിച്ചവർ വർഗ്ഗം:ദക്ഷിണാഫ്രിക്കൻ ചലച്ചിത്ര നടിമാർ
ഐങ്കുറുനൂറ്
ഐങ്കുറുനൂറ് ( തമിഴ് :ஐங்குறுநூறு ) എന്നതിനർത്ഥം അഞ്ച് നൂറ്  അഥവ അഞ്ഞൂറ്  ഹ്രസ്വ കവിതകൾ എന്നാണ്. ) ഇത് പുരാതന തമിഴ് സാഹിത്യ കൃതികളിലൊന്നായി പരിഗണിക്കപ്പെടുന്നു. സംഘസാഹിത്യത്തിലെ എട്ടുത്തൊകൈ വിഭാഗത്തിലെ മൂന്നാമത്തേതാണ് ഐങ്കുറുനൂറ് എന്നാണ് പരമ്പരാഗതമായി വിശ്വസിക്കപ്പെടുന്നത്. പേരിനനുസരിച്ച്  ഇത് 100 ഹ്രസ്വ ചരണങ്ങളുള്ള അഞ്ച് വിഭാഗങ്ങളാണുള്ളത്. അഞ്ച് തിണൈ (ഭൂപ്രദേശങ്ങൾ) അടിസ്ഥാനമാക്കിയുള്ളതാണ് ഈ വിഭജനം: നദി, കടൽത്തീരം, പർവ്വതം, വരണ്ടപ്രദേശം, മുതലായവ ഇതിൽ പെടുന്നു.  ഓരോ നൂറും വീണ്ടും 10 ഭാഗങ്ങളായി (പാട്ടുകളായി) വേർ തിരിച്ചിരിക്കുന്നു. ഓരോ പാട്ടിലും 3 മുതൽ 6 വരികളാണുള്ളത്. മാർത്ത സെൽബി പറയുന്നതനുസരിച്ച്, ഐങ്കുറുനൂറിലെ പ്രണയകാവ്യങ്ങൾ പൊതുവെ ക്രി.വ 2 മുതൽ 3-ആം നൂറ്റാണ്ട് വരെ പഴക്കം ചെന്നതാണ് (സംഘ കാലഘട്ടം) എന്നാണ്. തമിഴ് സാഹിത്യ പണ്ഡിതനായ തകനോബു തകഹാഷി പറയുന്നതനുസരിച്ച്, ഈ കവിതകൾ ഭാഷാ തെളിവുകളുടെ അടിസ്ഥാനത്തിൽ സി.ഇ 300നും 350നും ഇടയിൽ എഴുതപ്പെട്ടതാണ് എന്നാണ്.
ഐങ്കുറുനൂറ് സമാഹാരത്തിൻറെ കയ്യെഴുത്തു പ്രതിയുടെ അവസാനത്തെ താളിൽ കാണപ്പെടുന്ന മുദ്രയും വിവരങ്ങളും ( കൊളോഫോൺ ) ഈ രചന    ചേരരാജ്യത്തിന്റേത് ( കേരളം ) ആയിരിക്കാമെന്നും  പാണ്ഡ്യരാജ്യത്തിൻറേതാവാൻ ഇടയില്ലെന്നും സൂചിപ്പിക്കുന്നു. ഈ പുസ്തകത്തിലെ കവിതകൾ അഞ്ച് എഴുത്തുകാർ ചേർന്നാണ് രചിച്ചത്. ചേര രാജാവ് ആനകാച്ചി മന്താരൻ ചേരൻ ഇരുമ്പോറായ്യുടെ നിർദേശപ്രകാരം കുഡലൂർ കിലാർ സമാഹരിച്ചത് ആണ് എന്ന് അനുമാനിക്കപ്പെടുന്നു. ഇതിലൂടെ കേരള സാഹിത്യ ചരിത്രത്തിന്റ ഭാഗം തന്നെയാണ് ഐങ്കുറുനൂറ് എന്ന് മനസ്സിലാക്കാവുന്നതാണ്.
ശൈലിയും ഉള്ളടക്കങ്ങളും
ഈ പുസ്തകം സംഘ സാഹിത്യത്തിലെ അകം (പ്രണയവും വികാരങ്ങളും) വിഭാഗത്തിൽ പെടുന്നു. ഈ സമാഹാരത്തിലെ കവിതകൾ അകവാൽ അടിസ്ഥാനത്തിലാണ്. ഈ കവിതകൾ നായകനും നായികയും തമ്മിലുള്ള പ്രണയത്തിന്റെ വിവിധ വശങ്ങൾ കൈകാര്യം ചെയ്യുന്നു. കവിതകൾ വിവിധ പ്രകൃതിദൃശ്യങ്ങളിൽ സജ്ജീകരിച്ചിരിക്കുന്നു ( തിണയ് - ഇപ്പോൾ).
ഓരോ കവിതയും ഉപവിഭജനം ചെയ്ത് പത്ത് കണക്കിന് ചിട്ട ചെയ്തിട്ടുണ്ട്, ഇത് തിരുക്കുറൽ, ഭക്തിപ്രസ്ഥാനം കവിതകൾ, മറ്റ് സ്ഥലങ്ങൾ എന്നിവ പോലെ തമിഴ് സാഹിത്യങ്ങളിൽ കാണപ്പെടുന്നു. ഒരു സംസ്കൃത സാഹിത്യത്തിന്റെ ( ശ്ലോകം ശൈലി) ഈ കൃതിയെ സ്വാധീനിച്ചതായി ''സ്വെലെബിൽ അഭിപ്രായപ്പെട്ടിരിക്കുന്നു. എന്തിരുന്നാലും, കവിതകൾ സംസ്കൃതത്തിൽ നിന്നുള്ള താരതമ്യേന കുറച്ചെങ്കിലും വായ്‌പ വാക്കുകൾ കാണിക്കുന്നു. 17 ചരിത്രസംഭവങ്ങളെ സൂചിപ്പിക്കുന്ന ഐങ്കുറുനൂറ് ആദ്യകാല തമിഴ് സമൂഹത്തിലേക്ക് ചില ജാലകങ്ങൾ നൽകുന്നു. ഉദാഹരണത്തിന്, അതിൽ കുടുമിയെ അഥവാ "ബ്രാഹ്മണ ആൺകുട്ടികളുടെ പിൻ മുടി" പരാമർശിക്കുന്നുണ്ട്. ''
വിഭാഗങ്ങളും രചയിതാക്കളും
വ്യത്യസ്ത രചയിതാക്കൾ ഈ കൃതിയെ അഞ്ച് വിഭാഗങ്ങളായി തിരിച്ചിരിക്കുന്നു:
സമാഹാരത്തിന്റ തുടക്കത്തിലെ മംഗളഗാനം എഴുതിയത് മഹാഭാരതം തമിഴിലേക്ക് വിവർത്തനം ചെയ്ത പെരുന്തേവനാർ ആണ്.
ഉദാഹരണം
മൂലഭാഷയിൽ
ലിപ്യന്തരണം:
വിവർത്തനം:
മലയാളലിപിയിൽ
ബാഹ്യ ലിങ്കുകൾ
വർഗ്ഗം:സംഘസാഹിത്യം വർഗ്ഗം:തമിഴ് ഭാഷ വർഗ്ഗം:മലയാളം ഭാഷ വർഗ്ഗം:Pages with unreviewed translations
സാൾട്ട് ലേക്ക് സ്റ്റേഡിയം
പശ്ചിമബംഗാൾ സംസ്ഥാനത്തിന്റെ തലസ്ഥാനമായ കൊൽക്കത്തയിൽ ബിധാനഗറിലാണു ഇന്ത്യയിലെ ഏറ്റവും വലുതും ലോകത്തിലെ രണ്ടാമത്തേതുമായ സാൾട്ട് ലേക്ക് സ്റ്റേഡിയം. 1984 ജനുവരിയിലാണു ഈ സ്റ്റേഡിയം തുറന്നത്. 120000 ആളുകളെ ഉൾകൊള്ളാൻ ആവുന്നതാണു ഈ സ്റ്റേഡിയം. 1989- ൽ റൺഗ്രാഡോ മെയ് ഡേ സ്റ്റേഡിയത്തിന്റെ നിർമ്മാണത്തിനു മുമ്പ് തുറക്കുമ്പോഴും ലോകത്തിലെ ഏറ്റവും വലിയ ഫുട്ബോൾ സ്റ്റേഡിയമായിരുന്നു ഇത്.
അവലംബങ്ങൾ
വർഗ്ഗം:ഇന്ത്യയിലെ സ്റ്റേഡിയങ്ങൾ വർഗ്ഗം:കൊൽക്കത്ത
സൽമ ആഘ
1980 കളിലും 1990 കളുടെ തുടക്കത്തിലും ഇന്ത്യയിലെ ബോളിവുഡ് ചിത്രങ്ങളിൽ പാടുകയും അഭിനയിക്കുകയും ചെയ്ത പാകിസ്താനിൽ ജനിച്ച ബ്രിട്ടീഷ് ഗായികയും നടിയുമാണ് (ജനനം 25 ഒക്ടോബർ 1956) സൽമ ആഘ. കറാച്ചിയിൽ ജനിച്ച് ലണ്ടനിൽ വളർന്ന അവർ ഇന്ത്യൻ സംവിധായകരിൽ നിന്നുള്ള നിരവധി ചലച്ചിത്രങ്ങളിൽ അഭിനയിച്ചിരുന്നു. അവരുടെ ആദ്യ ചിത്രം നിക്കാഹ് ആയിരുന്നു. അതിൽ നായികയായി അഭിനയിക്കുകയും അവയിലെ പാട്ടുകൾ സ്വയം ആലപിക്കുകയും ചെയ്തു. മികച്ച നടിക്കുള്ള വിഭാഗത്തിലും മികച്ച വനിതാ പ്ലേബാക്ക് ഗായിക വിഭാഗത്തിലും ആ വർഷം ഫിലിംഫെയർ അവാർഡിന് അവർ തിരഞ്ഞെടുക്കപ്പെട്ടു. അവരുടെ തന്നെ ആലാപനത്തിനാണ് ഫിലിംഫെയർ ബെസ്റ്റ് ഫീമെയ്ൽ പ്ലേബാക്ക് അവാർഡ് ലഭിച്ചത്. മിഥുൻ ചക്രവർത്തി നായികയായ "കസം പൈദ കർനെ വാലെ കി" (1984) എന്ന ചിത്രത്തിലും അതേ സിനിമയിലെ കം ക്ലോസർ എന്ന ഗാനത്തിലൂടെയും അവർ അറിയപ്പെടുന്നു.
പശ്ചാത്തലവും വ്യക്തിഗത ജീവിതവും
പാകിസ്താനിലെ കറാച്ചിയിലാണ് ലിയാഖത്ത് ഗുൽ ആഘയുടെയും ഭാര്യ നസ്രീൻ ആഘയുടെയും മകളായി സൽമ ആഘ ജനിച്ചത്. ഒരു പരവതാനി കച്ചവടക്കാരനായിരുന്ന ലിയാഖത്ത് ഗുൽ ആഘ അമൃത്സർ അടിസ്ഥാനമായി ഉർദു സംസാരിക്കുന്ന മുസ്ലീം പത്താൻ കുടുംബത്തിൽ പെട്ടയാളായിരുന്നു. ‘ആഘ’ എന്ന കുടുംബപ്പേരിന്റെ ഉത്ഭവം അവരുടെ പിതാവ് (ലിയാക്കത്ത് ഗുൽ താജിക്) ഇറാനിലെ വിലയേറിയ കല്ലുകളും പുരാവസ്തുക്കളും വ്യാപാരം നടത്തിയിരുന്നു. പ്രശസ്‌തനായ ഒരു കച്ചവടക്കാരന് നൽകുന്ന ഒരുതരം നൈറ്റ്ഹുഡ് അദ്ദേഹത്തിന് അവിടെ ആഘ എന്ന പദവി നൽകി. പഷ്തൂൺ സംഗീതജ്ഞനായ റാഫിക് ഗസ്നവിയുടെയും ഇന്ത്യൻ സിനിമയിലെ ആദ്യകാല നടിമാരിൽ ഒരാളായ ഭാര്യ അൻവാരി ഭായ് ബീഗത്തിന്റെയും മകളായിരുന്നു അമ്മ നസ്രീൻ (ജനനനാമം:സറീന ഗസ്നവി), ഹീർ രാൻഝയിൽ (1932) അഭിനയിച്ചിരുന്നു. സരിന / നസ്രീന്റെ ജനനത്തിനുശേഷം അൻവാരിയും റാഫിക് ഗസ്നവിയും വിവാഹമോചനം നേടി (അല്ലെങ്കിൽ വേർപിരിഞ്ഞു), അൻവാരി പിന്നീട് ജുഗുൽ കിഷോർ മെഹ്‌റ എന്ന ധനിക ഹിന്ദു വ്യവസായിയെ വിവാഹം കഴിച്ചു. അൻവാരിയെ വിവാഹം കഴിക്കുന്നതിനായി, ജുഗൽ കിഷോർ മേത്ത തന്റെ കുടുംബത്തെ മാത്രമല്ല, മതത്തെയും ഉപേക്ഷിച്ചു. അദ്ദേഹം ഒരു മുസ്ലീമായിത്തീർന്നു, അഹമ്മദ് സൽമാൻ എന്ന പേര് സ്വീകരിച്ചു. അൻവാരി ഒരു കുട്ടിയുമായി വന്നതിനാൽ, ജുഗൽ കിഷോർ മെഹ്‌റ ശിശു സറീന / നസ്രീന്റെ പിതാവായി.
പുറം കണ്ണികൾ
വർഗ്ഗം:ഗസൽ ഗായകർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1956-ൽ ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:ഇംഗ്ലീഷ് ചലച്ചിത്ര നടിമാർ
മഡോണ ഓഫ് ദ റോസ് (റാഫേൽ)
മാഡ്രിഡിലെ മ്യൂസിയോ ഡെൽ പ്രാഡോയിൽ ഇപ്പോൾ സൂക്ഷിച്ചിരിക്കുന്ന 1518-1520 ലെന്നു കരുതുന്ന ഒരു ഛായാചിത്രമാണ് മഡോണ ഓഫ് ദ റോസ് (Madonna della rosa). ഈ ചിത്രത്തിൽ റാഫേലിന്റെ ഉറവിടം അത്ര കൃത്യമല്ല എന്നാൽ ഗീലിയോ റോമാനോയുടെ പങ്ക് ഒഴിവാക്കാനാവില്ല. പിന്നീടൊരിക്കൽ റോസും ചിത്രത്തിലെ താഴത്തെ ഭാഗവും ഒരു അജ്ഞാത കലാകാരൻ കൂട്ടിച്ചേർത്തു. വുഡ് പാനലിൽ വരച്ച് ചേർത്ത റോസും ചിത്രത്തിലെ താഴത്തെ ഭാഗവും ചേർക്കപ്പെടാത്ത ഈ ചിത്രത്തിൻറെ രണ്ടാമത്തെ ഓട്ടോഗ്രാഫ് പതിപ്പ് റിയൽ എസ്റ്റേറ്റ് മാഗ്നറ്റ് ലൂക്ക് ബ്രൂഗ്നാരയുടെ ഉടമസ്ഥതയിലുള്ളതാണ്.
ചിത്രകാരനെക്കുറിച്ച്
നവോത്ഥാനകാല ഇറ്റലിയിലെ ചിത്രകാരനും ശില്പിയുമായിരുന്നു റാഫേൽ. പിതാവായ ജിയോവാനി സാന്റി ഡ്യൂക്കിന്റെ കൊട്ടാരം ചിത്രകാരനായിരുന്നു. പിതാവ് തന്നെയായിരുന്നു റാഫേലിന്റെ ആദ്യ ഗുരു. പതിനഞ്ചാം വയസ്സിൽ റാഫേൽ പ്രശസ്ത ചിത്രകാരനായിരുന്ന പിയെട്രോ പെറുഗിനോയുടെ കീഴിൽ പരിശീലനം നേടി. 1502-ൽ പെറുഗിനോയുടെ ശിഷ്യനായിരുന്ന പിന്റുറിക്ക്യോയുടെ ക്ഷണം സ്വീകരിച്ച് റാഫേൽ സിയേനയിലേക്ക് പോയി. 1504-ലെ കന്യകയുടെ വിവാഹം (Wedding of the Virgin) ആണ്‌ അദ്ദേഹത്തിന്റെ ആദ്യത്തെ പ്രധാന രചനയായി കണക്കാക്കുന്നത്. റാഫേൽ തന്റെ ജീവിതത്തിന്റെ അവസാനത്തെ 12 വർഷങ്ങൾ കഴിച്ചുകൂട്ടിയതും പ്രശസ്തമായ രചനകളിലധികവും നടത്തിയതും റോമിൽ വച്ചായിരുന്നു. രൂപത്തിന്റെ വ്യക്തത, രചനാരീതി, മനുഷ്യന്റെ ആഡംബരത്തിന്റെ നിയോപ്ലാറ്റോണിക് ആദർശത്തിന്റെ ദൃശ്യനേട്ടം എന്നിവയിലൂടെ അദ്ദേഹത്തിന്റെ ചിത്രങ്ങൾ പ്രശംസിക്കപ്പെടുന്നു. റാഫേൽ ഒരു "നാടോടികളുടെ" ജീവിതം നയിച്ചു, വടക്കൻ ഇറ്റലിയിലെ വിവിധ കേന്ദ്രങ്ങളിൽ പ്രവർത്തിച്ചിരുന്നു. 1504 മുതൽ ഫ്ലോറൻസിൽ കൂടുതൽ സമയം ചെലവഴിച്ചു.
പുറം കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:റാഫേൽ മഡോണാസ്
റൂത്ത് ആറോൺസൺ ബാറി
റൂത്ത് ആറോൺസൺ ബാറി (November 17, 1917 – August 25, 2005) അമേരിക്കൻ ഗണിതജ്ഞയാണ്. അവർ ഗ്രാഫ് തിയറി, ആൾജിബ്രായിക് ഹോമോമോർഫിസം എന്നിവയിൽ ഗവേഷണം നടത്തി. യു എസിലെത്തിയ പോളിഷ്-ജൂത പ്രവാസികളുടെ മകളായിരുന്നു. 1966-ൽ ജോർജ്ജ് വാഷിങ്ടൺ സർവ്വകലാശാലയിലെ പ്രൊഫസറായി. അവർ പ്രകൃതിസ്നെഹിയായിരുന്ന ജൂഡി ബാറി, ശാസ്ത്ര പത്രപ്രവർത്തക ആയിരുന്ന ഗിന കൊലത്ത, കലാചരിത്രകാരി മാർത്താ ബാറി എന്നിവരുടെ മാതാവായിരുന്നു.
വർഗ്ഗം:വനിതാ ഗണിതശാസ്ത്രജ്ഞർ
ആർത്രോളജി
സന്ധികളുടെ അനാറ്റമി, പ്രവർത്തനം, രോഗാവസ്ഥകൾ , ചികിത്സ എന്നിവയുമായി ബന്ധപെട്ടവ പ്രതിപാദിക്കുന്ന ജീവശാസ്ത്രശാഖയാണു് ആർത്രോളജി.
അവലംബം
വർഗ്ഗം:ശരീരശാസ്ത്രം
ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ (ചലച്ചിത്രം)
ഹാരി പോട്ടർ ചലച്ചിത്ര പരമ്പരയിലെ നാലം ചലച്ചിത്രമായിരുന്നു ഹാരി പോട്ടർ ആന്റ് ദ ഗോബ്ലറ്റ് ഓഫ് ഫയർ. മൈക്ക് ന്യൂവെൽ സംവിധാനം ചെയ്ത് വാർണർ ബ്രോസ് വിതരണം ചെയ്ത ഈ ചലച്ചിത്രം ജെ.കെ. റൗളിംഗിന്റെ ഇതേ പേരിലുള്ള നോവലിന്റെ ചലച്ചിത്രാവിഷ്കാരമാണ്. രചന സ്റ്റീവ് ക്ലോവ്സും നിർമ്മാണം ഡേവിഡ് ഹേമാനും നിർവഹിച്ചിരിക്കുന്നു. ഹോഗ്വാർട്ട്സിലെ ഹാരി പോട്ടറുടെ നാലം വർഷത്തെ അനുഭവങ്ങൾ അനാവരണം ചെയ്യുന്ന ഈ ചലച്ചിത്രം ത്രിമാന്ത്രിക മത്സരം ജയിക്കാൻ തീഗോളം തെരെഞ്ഞെടുത്ത സംഭവത്തെ പ്രധാന പ്രമേയമാക്കി അവതരിപ്പിച്ചിരിക്കുന്നു. ഡാനിയൽ റാഡ്ക്ലിഫ്, റൂപെർട്ട് ഗ്രിന്റ്, എമ്മ വാട്സൺ എന്നിവർ പ്രധാന കഥാപാത്രങ്ങളായ ഹാരി പോട്ടർ, റോൺ വീസ്‌ലി, ഹെർമിയോണി ഗ്രേഞ്ചർ എന്നിവരെ അവതരിപ്പിച്ചിരിക്കുന്നു.
പുറംകണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ഹാരി പോട്ടർ ചലച്ചിത്രങ്ങൾ
ഇ.ആർ (ടെലിവിഷൻ പരിപാടി)
അമേരിക്കൻ മാധ്യമമായ എൻ.ബി.സിയിൽ 1994 സെപ്റ്റംബർ 19 മുതൽ 2009 ഏപ്രിൽ 2 വരെ പ്രക്ഷേപണം ചെയ്ത   വൈദ്യശാസ്ത്ര ടെലിവിഷൻ പരമ്പരയാണ് ഇ.ആർ. നോവലിസ്റ്റും ഡോക്ടറുമായ മൈക്കൽ ക്രൈറ്റൺ ആണ് ഈ പരമ്പരയുടെ മുഖ്യശിൽപ്പി. ചിക്കാഗോയിലെ ഒരു സാങ്കല്പിക ആശുപത്രിയിലെ അടിയന്തരചികിത്സാ ശുശ്രൂഷാ മുറിയിൽ (Emergency Room ) ചികിത്സകർ, ജീവനക്കാർ എന്നിവർ അഭിമുഖീകരിക്കേണ്ടി വരുന്ന വിവിധ പ്രശ്നങ്ങളാണ് പ്രമേയം. അമേരിക്കൻ ടെലിവിഷൻ ചരിത്രത്തിലെ ഏറ്റവും ദൈർഘ്യമേറിയ ഒരു പ്രധാന പരിപാടിയായിരുന്നു ഇത്. പീബോഡി അവാർഡ് ഉൾപ്പെടെ 116 പുരസ്കാരങ്ങൾ കരസ്ഥമാക്കിയ ഇ.ആർ, ഒരു പരമ്പരയിലെ മികച്ച പ്രകടനത്തിന് നാല് സ്ക്രീൻ ആക്ടേഴ്സ് ഗിൽഡ് അവാർഡുകളുംകരസ്ഥമാക്കി 22 എമ്മി പുരസ്ക്കാരവും ലഭിച്ചിട്ടുണ്ട്.
പ്രമേയം
മൈക്കൽ ക്രൈറ്റൺ ഒരു മെഡിക്കൽ വിദ്യാർത്ഥിയായിരുന്ന കാലത്ത് നേരിടേണ്ടിവന്ന സ്വന്തം അനുഭവങ്ങളെ അടിസ്ഥാനമാക്കി എഴുതിയ തിരക്കഥയാണ് ഈ പരമ്പരയ്ക്കുവേണ്ടി വികസിപ്പിച്ചെടുത്തത്.
അവലംബം
വർഗ്ഗം:ടെലിവിഷൻ പരമ്പരകൾ
പനയാൽ
കാസർഗോഡ് ജില്ലയിലെ ഒരു ഗ്രാമം ആണ് പനയാൽ. തീരദേശ പട്ടണമായ ബേക്കലിൽ നിന്നും ഏതാണ്ട്, 6 km ദൂരെയുള്ള പനയാൽ കാസറഗോഡുനിന്നും 17 km ദൂരെയും കാഞ്ഞങ്ങാടുനിന്നും 16 km ദൂരെയും സ്ഥിതിചെയ്യുന്നു. പനയാൽ തെയ്യം അനുഷ്ഠാനകലാരൂപത്തിനു പ്രശസ്തമാണ്. കുടുംബങ്ങളുടെ താനങ്ങളിലും കാവുകളിലും ഈ കലാരൂപം കെട്ടിയാടുന്നു.
ജനസംഖ്യ
India census, പനയാലിൽ16276ജനങ്ങളുണ്ട്. അതിൽ 7833 പുരുഷന്മാരും 8443സ്ത്രീകളുമുണ്ട്.
ഭാഷകൾ
മലയാളം ആണ് പ്രധാന ഭാഷ.
പെയ്റ്റൺ ലിസ്റ്റ് (നടി, ജനനം 1986)
പേടൺ ലിസ്റ്റ് (ജനനം ഓഗസ്റ്റ് 8, 1986 ) മാഡ് മെൻ, ഫ്ലാഷ് ഫോർവേഡ്, ദ ടുമാറോ പീപ്പിൾ, ഫ്രീക്വൻസി എന്നിവയിലെ വേഷങ്ങൾക്ക് പേരുകേട്ട ഒരു അമേരിക്കൻ നടിയാണ്. വിൻഡ്‌ഫാൾ (2006), ബിഗ് ഷോട്ട്‌സ് (2007) എന്നീ ഹ്രസ്വകാല നാടകങ്ങളിലെ സ്ഥിരം വേഷങ്ങളുമായി പ്രൈംടൈമിലേക്ക് പോകുന്നതിന് മുമ്പ്, 2001 മുതൽ 2005 വരെ സിബിഎസ് സോപ്പ് ഓപ്പറ അസ് ദ വേൾഡ് ടേൺസ് എന്നതിൽ ലൂസി മോണ്ട്‌ഗോമറി കളിച്ച് പകൽ സമയത്തെ ടെലിവിഷനിൽ അവൾ തന്റെ കരിയർ ആരംഭിച്ചു.
2008 മുതൽ 2013 വരെ, എഎംസി കാലഘട്ടത്തിലെ മാഡ് മെൻ എന്ന നാടകത്തിൽ ജെയ്ൻ സീഗൽ എന്ന കഥാപാത്രമായി ലിസ്റ്റിന് ആവർത്തിച്ചുള്ള വേഷം ഉണ്ടായിരുന്നു. സിനിമയിൽ, ദി ഗ്രേറ്റസ്റ്റ് ഗെയിം എവർ പ്ലേഡ് (2005), ഷട്ടിൽ (2009), മീറ്റിംഗ് ഈവിൽ (2012) എന്നിവയിൽ അഭിനയിച്ചിട്ടുണ്ട്. ഹ്രസ്വകാല സയൻസ് ഫിക്ഷൻ നാടകങ്ങളായ ഫ്ലാഷ് ഫോർവേഡ് ( എബിസി, 2009-2010), ദി ടുമാറോ പീപ്പിൾ ( ദി സിഡബ്ല്യു, 2013-2014) എന്നിവയിലും ലിസ്റ്റ് അഭിനയിച്ചു. 2016-17 ടെലിവിഷൻ സീസണിൽ, CW ഡ്രാമ സീരീസായ ഫ്രീക്വൻസിയിലെ പ്രധാന കഥാപാത്രമായി അവർ അഭിനയിച്ചു. 2018-ൽ, കോളനി എന്ന സയൻസ് ഫിക്ഷൻ പരമ്പരയുടെ സീസൺ 3-ൽ അവൾക്ക് ആവർത്തിച്ചുള്ള വേഷം ഉണ്ടായിരുന്നു. ഫോക്‌സ് ക്രൈം ഡ്രാമ സീരീസായ ഗോതം (2018–2019) എന്ന ചിത്രത്തിലെ പൊയ്‌സൺ ഐവിയായി അവർ ആവർത്തിച്ച് അഭിനയിച്ചു, കൂടാതെ 2019 ലെ ആനിമേറ്റഡ് ചിത്രമായ ബാറ്റ്മാൻ: ഹഷ് എന്ന കഥാപാത്രത്തിന് ശബ്ദം നൽകി.
ജെന്നി സ്മിലി റോബർട്ട്‌സൺ
ജെന്നി സ്മിലി റോബർട്ട്‌സൺ (ജീവിതകാലം: ഫെബ്രുവരി 10, 1878 - ഫെബ്രുവരി 26, 1981), ജെന്നി സ്മിലി എന്ന പേരിൽ ഔദ്യോഗിക രംഗത്ത് അറിയപ്പെടുന്ന, ആദ്യത്തെ കനേഡിയൻ വനിതാ സർജനായിരുന്നു, കൂടാതെ രാജ്യത്തെ ആദ്യത്തെ പ്രധാന ഗൈനക്കോളജിക്കൽ സർജറിയും ജെന്നി സ്മിലിയുടെ നേതൃത്വത്തിലാണ് നടത്തിയത്. കർഷക പുത്രിയായി ജനിച്ച അവർ ഒണ്ടാറിയോ മെഡിക്കൽ കോളേജ് ഫോർ വുമണിൽ ചേരുന്നതിന് മുമ്പ് മെഡിക്കൽ സ്കൂളിൻറെ ട്യൂഷൻ താങ്ങാനായി അധ്യാപികയായി ജോലി ചെയ്തു. അത് പിന്നീട് അവളുടെ വിദ്യാഭ്യാസകാലത്ത് ടൊറോണ്ടോ യൂണിവേഴ്സിറ്റി മെഡിക്കൽ സ്കൂളിൽ ലയിച്ചു. ടൊറന്റോയിൽ ഓപ്ഷനുകളുടെ അഭാവം മൂലം അവൾ അമേരിക്കയിൽ തൻറെ പരിശീലനം പൂർത്തിയാക്കി. 1911-ൽ, ടോറോണ്ടോയിലെ ആശുപത്രികളൊന്നുംതന്നെ അവളെ ശസ്ത്രക്രിയ ചെയ്യാൻ അനുവദിക്കാത്തതിനെത്തുടർന്ന് ഇന്നത്തെ വിമൻസ് കോളേജ് ഹോസ്പിറ്റലായി മാറിയ അവളുടെ മാതൃവിദ്യാലയത്തെ പുനർനിർമ്മിക്കാൻ അവൾ സഹായിച്ചു. 103-ാം വയസ്സിൽ അവൾ മരിച്ചു.
വിനോദ് കോവൂർ
ഒരു മലയാള ഹാസ്യനടനാണ് വിനോദ് കോവൂർ (ജനനം: 17 ജൂലൈ1969). . നാടക രംഗത്തുകൂടി അഭിനയ രംഗത്തെത്തിയ വിനോദ് ആദാമിന്റെ മകൻ അബു, പുതിയ തീരങ്ങൾ,101 ചോദ്യങ്ങൾ, വല്ലാത്ത പഹയൻ എന്നീ ചിത്രങ്ങളിലും അഭിനയിച്ചിട്ടുണ്ട്. കോഴിക്കോട് ജില്ലയിലെ കോവൂർ സ്വദേശിയായ ഇദ്ദേഹം മഴവിൽ മനോരമ ചാനലിൽ പ്രദർശിപ്പിക്കുന്ന മറിമായം എന്ന ഹാസ്യ സീരിയലിലൂടെയാണ് ശ്രദ്ധേയനായത്. മീഡിയ വൺ ടെലിവിഷൻ ചാനലിലെ എം80 മൂസ എന്ന ടെലി സീരിയലിൽ പ്രധാന കഥാപാത്രത്തെ അവതരിപ്പിക്കുന്നു.
ജെന്നി സ്മിലി റോബർട്ട്‌സൺ
ആദ്യകാല ജീവിതവും വിദ്യാഭ്യാസവും
ജെന്നി സ്മിലി 1878 ഫെബ്രുവരി 10 ന് ഒണ്ടോറിയോയിലെ ഹെൻസാലിന് പുറത്തുള്ള ഒരു ഫാമിൽ ബെഞ്ചമിൻ സ്മിലി (1839-1886) ജെയ്ൻ സ്മിലി (മുമ്പ്, ബുക്കാനൻ; 1849-1906) ദമ്പതികളുടെ നിരവധി മക്കളിൽ ഒരാളായി ജനിച്ചു. ജെന്നി സ്മിലി ഹെൻസലിലെ പൊതുവിദ്യാലയങ്ങളിലും പിന്നീട് സീഫോർത്തിലും വിദ്യാഭ്യാസം നടത്തി. ചെറുപ്രായത്തിൽ തന്നെ അവൾ വൈദ്യശാസ്ത്രത്തിൽ താല്പര്യം കാണിച്ചു. പ്രായപൂർത്തിയായപ്പോൾ, അവൾ മറ്റൊരു വനിതാ ഡോക്ടറോടും സുഹൃത്തിനോടും പറഞ്ഞു, "ഞാൻ ഒരു ഡോക്ടറാകാൻ ആദ്യം ചിന്തിച്ചപ്പോൾ എനിക്ക് 3 വയസ്സായിരുന്നു. ഒരു വനിതാ മിഷനറി ഡോക്ടറെക്കുറിച്ച് ഞാൻ കേട്ടു, എനിക്ക് 5 വയസ്സുള്ളപ്പോൾ ഞാൻ എന്റെ അമ്മയോട് ചോദിച്ചു, സ്ത്രീകൾക്ക് ഡോക്ടർമാരാകാൻ കഴിയുമോ എന്ന്. അവൾ പറഞ്ഞു. അവർക്ക് എനിക്ക് കഴിയും, അന്നുമുതൽ ഞാൻ അതിലേയ്ക്ക് എത്തുമെന്ന് എനിക്കറിയാമായിരുന്നു".
വിനോദ് കോവൂർ
കുട്ടിക്കാലത്ത് കാമ്പിശ്ശേരി നാടക മത്സരത്തിൽ മികച്ച ബാല താരമായിരുന്നു. കോഴിക്കോട് യൂണിവേഴ്സിറ്റിയിലൂടെ ബി സോൺ, ഇന്റർസോൺ മത്സരങ്ങളിൽ വിജയിച്ചു. കേരള സർക്കാരിന്റെ കേരളോത്സവ നാടക മത്സരത്തിൽ തുടർച്ചയായി നാലു വർഷം മികച്ച നടനായിരുന്നു.
ജെന്നി സ്മിലി റോബർട്ട്‌സൺ
ആദ്യകാല ജീവിതവും വിദ്യാഭ്യാസവും
തുടക്കത്തിൽ അധ്യാപികയാകാൻ പഠിച്ച സ്മിലി, ഒന്റാറിയോ മെഡിക്കൽ കോളേജ് ഫോർ വിമനിൽ ചേരുന്നതിനുള്ള ട്യൂഷൻ ഫീസിനുവേണ്ടി 25 വയസ്സ് വരെ ജോലി ചെയ്തു. 1906-ൽ അവളുടെ മെഡിക്കൽ സ്കൂളിലെ രണ്ടാം വർഷത്തിന് മുമ്പ്, കോളേജ് ടൊറോണ്ടോ യൂണിവേഴ്സിറ്റിയിലെ മെഡിക്കൽ സ്കൂളുമായി ലയിച്ചുകൊണ്ട് സ്കൂളിനെ കോ എഡ്യൂക്കേഷണൽ ആക്കയതോടെ ചില സ്ത്രീകൾക്ക് അവരുടെ സമപ്രായക്കാരിൽ നിന്ന് ശത്രുത അനുഭവപ്പട്ടു, എന്നിരുന്നാൽപ്പോലും സ്ത്രീകൾ പുരുഷന്മാരെ നല്ല രീതിയിൽ സ്വാധീനിച്ചതായി സ്മിലിക്ക് തോന്നി. അവൾ 1909 ൽ അവിടെനിന്ന് ബിരുദം നേടി.
കരിയർ
കാനഡയിലെ മെഡിക്കൽ ഇന്റേൺഷിപ്പുകൾ സ്ത്രീകൾക്ക് ലഭിക്കാൻ പ്രയാസമായിരുന്നു; മാത്രമല്ല ടൊറന്റോയിലെ ഒരു ആശുപത്രിയും സ്മിലിയെ റസിഡന്റ് ഇന്റേണായി എടുക്കുകയുമില്ലായിരുന്നു എന്നതിനാൽ, ഫിലാഡൽഫിയ നഗരത്തിലെ വിമൻസ് മെഡിക്കൽ കോളേജ് ഓഫ് പെൻസിൽവാനിയയിൽ ഇന്റേൺഷിപ്പ് പൂർത്തിയാക്കാൻ അമേരിക്കയിലേക്ക് പോകാൻ അവർ നിർബന്ധിതയായി. 1910-ൽ, അവൾ തന്റെ പ്രാക്ടീസ് ആരംഭിക്കുന്നതിനായി ടൊറന്റോയിലേക്ക് മടങ്ങിയെങ്കിലും ശസ്ത്രക്രിയാ പരിശീലനത്തിനായി ഒരു ഡോക്ടറും അവളെ സ്വീകരിച്ചില്ല. അങ്ങനെ, മറ്റൊരു വനിതാ സർജന്റെ കീഴിൽ ആറ് മാസത്തെ തീവ്രപരിശീലനത്തിനായി അവൾ ഫിലാഡൽഫിയയിലേക്ക് മടങ്ങിപ്പോകുകയും, അതിൽ ഒരാഴ്ച ശസ്ത്രക്രിയാ വാർഡിന് മേൽനോട്ടം വഹിച്ചതോടെ അവളുടെ ആത്മവിശ്വാസം വർദ്ധിച്ചു.
വിനോദ് കോവൂർ
പുറത്തേക്കുള്ള കണ്ണികൾ
വർഗ്ഗം:മലയാള ഹാസ്യനടന്മാർ വർഗ്ഗം:മലയാളനാടകനടന്മാർ വർഗ്ഗം:മലയാളചലച്ചിത്രനടന്മാർ
അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ
അമേരിക്കൻ എഴുത്തുകാരനായ മാർക്ക് ട്വയിൻ എഴുതിയ പ്രസിദ്ധമായ നോവലാണ് അഡ്‌വെഞ്ചേഴ്‌സ് ഓഫ് ഹക്ക്ൾബെറി ഫിൻ (Adventures of Huckleberry Finn, വിവർത്തനം : ഹക്കിൾബെറി ഫിന്നിന്റെ വിക്രമങ്ങൾ). ട്വൈനിന്റെ 'അഡ്‌വെഞ്ചേഴ്‌സ് ഓഫ് ടോം സോയർ' എന്ന നോവലിന്റെ തുടർച്ചയായ ഈ നോവലിൽ ടോമിന്റെ സുഹൃത്തായ ഹക്ക്ൾബെറി ഫിൻ ആണ് കഥാനായകൻ. 1884 -ൽ ആണ് നോവൽ പ്രസിദ്ധീകരിക്കപ്പെട്ടത്. പ്രസിദ്ധമായെങ്കിലും നോവൽ വിവാദങ്ങൾ സൃഷ്ടിച്ചു. നോവലിനെ ആസ്പദമാക്കി ചലച്ചിത്രങ്ങൾ സൃഷ്ടിക്കപ്പെട്ടിട്ടുണ്ട്.
പരിഭാഷ
പ്രശസ്ത സാഹിത്യ വിമർശകനും ഗ്രന്ഥകാരനുമായ സുകുമാർ അഴീക്കോട് ഈ നോവൽ 'ഹക്കിൾബെറി ഫിന്നിന്റെ വിക്രമങ്ങൾ' എന്ന പേരിൽ 1967 -ൽ വിവർത്തനം ചെയ്തിട്ടുണ്ട്.
അവലംബങ്ങൾ
വർഗ്ഗം:അമേരിക്കൻ നോവലുകൾ
വാൽഡെസ്, അലാസ്ക
വാൽഡെസ്-കൊർഡോവ സെൻസസ് ഏരിയായിലുള്ള അലാസ്ക സംസ്ഥാനത്തെ ഒരു പട്ടണമാണ് വാൽഡെസ് പട്ടണം. 2010 ലെ സെൻസസ് പ്രകാരം 3,976 ആണ് പട്ടണത്തിലെ മൊത്തം ജനസംഖ്യ. യു.എസ്. സ്റ്റേറ്റായ അലാസ്കയിലെ ഏറ്റവും പ്രധാനപ്പെട്ട ഒരു തുറമുഖമാണ് വാൽഡെസ്.
സമ്പദ്‌ഘടന
വാൽഡെസ് ഒരു മത്സ്യബന്ധന തുറമുഖം കൂടിയാണ്. വ്യവസായികമായും വിനോദത്തിനായുമുള്ള മീൻ പിടുത്തം ഇവിടെ നടക്കുന്നു. ഒഴുകിനടക്കുന്ന ഹിമാനികളുടെയും കടൽജീവിതത്തിലെ കാഴ്ചകൾ ആസ്വദിക്കുന്നതിനും, ആഴക്കടലിലെ മീൻപിടുത്തം ആസ്വദിക്കുന്നതിനുമായും ഹിമപ്പരപ്പിലൂടെ വീതികുറഞ്ഞ നീണ്ട ഹിമാദുകം ഉപയോയിച്ചു തെന്നിപ്പായുന്നതിനുമായി അനേകം ആളുകൾ ഇവിടേയ്ക്ക് എത്തിച്ചേരാറുണ്ട്. ഇത് വാൽഡെസിലെ ടൂറിസത്തെ ഒട്ടേറേ സഹായിക്കുന്നു. ട്രാൻസ്-അലാസ്ക പൈപ്പ് ലൈനിൽ നിന്നുള്ള എണ്ണ കപ്പലുകളിലേയ്ക്ക് നിറയ്ക്കുന്നത് വാൽഡെസ് ഓയിൽ ടെർമിനൽ മുഖേനയാണ്. റിച്ചാർഡ്സണ് ഹൈവേ വാൽഡെസ് പട്ടണത്തെ അലാസ്കയുടെ അന്തർഭാഗവുമായി കൂട്ടിയിണക്കുന്നു.വാൽഡെസ് വിമാനത്താവളത്തിൽ നിന്നും റാവൻ (Ravn ) അലാസ്ക എയർലൈൻസ് മറ്റു നഗരങ്ങളിലെയ്ക്കു സർവ്വീസ് നടത്തുന്നു. ഹെലി-സ്കീയിംഗിന് പ്രസിദ്ധമാണ് വാൽഡെസ്. 1990 കളിൽ വേൾഡ് എക്സ്ട്രീം സ്കീയിംഗ് ചാമ്പ്യൻഷിപ്പിന് നഗരം ആഥിത്യം വഹിച്ചിട്ടുണ്ട്. 5 ഹെലി-സ്കീയിംഗ് സജ്ജീകരണ കേന്ദ്രങ്ങൾ വാൽഡെസിലുണ്ട്.
ചരിത്രം
1790 ൽ സ്പാനിഷ് പര്യവേഷകനായ സാൽവഡോർ ഫിഡാൽഗോയാണ് വാൽഡെസ് തുറമുഖത്തിന് സ്പാനിഷ് നാവിക ഉദ്യോഗസ്ഥൻ അന്റോണിയോ വാൽഡെസ് ഫെർണാണ്ടസ് ബസന്റെ പേര് നൽകിയത്. ക്ലോണ്ടൈക്ക് ഗോൾഡ് റഷ് വഴിത്താരയിൽനിന്ന് ധാതുദ്രവ്യഖനനസാദ്ധ്യത അന്വേഷിക്കുന്നവരെ ആകർഷിക്കാനുള്ള ഒരു തന്ത്രത്തിന്റെ ഭാഗമായാണ്1898 ൽ ഒരു പട്ടണം വികസിപ്പിക്കപ്പെട്ടത്. ചില ആവിക്കപ്പൽ കമ്പനികൾ ഖനിത്തൊഴിലാളികൾക്ക് ക്ലോണ്ടൈക്ക് സ്വർണ്ണപ്പാടങ്ങളിൽ എത്തിച്ചേരാനും അലാസ്കയിലെ ഉൾനാടൻ കോപ്പർ റിവർ കൺട്രിയിൽ പുതിയവ കണ്ടെത്താനും സ്കാഗ്‌വേയിൽ നിന്ന് ലഭിക്കുന്നതിനേക്കാളും മികച്ച മാർഗ്ഗമായി വാൽഡെസ് ഗ്ലേസിയർ ട്രയലിനെ പ്രോത്സാഹിപ്പിച്ചു. ആനുകൂല്യം വിശ്വസിച്ച ഖനിജാന്വേഷകർ തങ്ങൾ വഞ്ചിക്കപ്പെട്ടതായി കണ്ടെത്തി. വിവരിക്കപ്പെട്ടതിനേക്കാൾ ഇരട്ടി നീളവും കുത്തനെയുള്ള ഹിമപ്പരപ്പിലൂടെയുള്ള ഈ നടപ്പാതയിലൂടെ കടന്നുകയറാൻ ശ്രമിച്ച നിരവധി ആളുകൾ നീണ്ട തണുപ്പുകാലത്ത് വേണ്ടത്ര സാധനങ്ങളില്ലാതെയും ശീതപിത്തം ബാധിച്ചും മരണമടഞ്ഞു. വാൽഡെസിനെയും ഫെയർബാങ്ക്സിനെയും ബന്ധിപ്പിച്ചുകൊണ്ട് 1899 ൽ റിച്ചാർഡ്സൺ ഹൈവേ നിർമ്മിക്കപ്പെട്ടതുവരെ നഗരം അഭിവൃദ്ധി പ്രാപിച്ചിരുന്നില്ല. ഒരു പുതിയ പാതയും ഹിമരഹിത തുറമുഖവും ഉപയോഗിച്ച്, അലാസ്കയുടെ ഉൾനാടൻ പ്രദേശത്തേക്കുള്ള ആദ്യത്തെ കരപ്രദേശ വിതരണ പാതയായി വാൽഡെസ് ശാശ്വതമായി സ്ഥാപിക്കപ്പെട്ടു. 1950 വരെ വേനൽക്കാലത്ത് മാത്രം തുറന്നിരുന്ന ഹൈവേ, വർഷം മുഴുവനും പ്രവർത്തിപ്പിച്ചു.
1907-ൽ എതിരാളികളായ രണ്ട് റെയിൽ‌വേ കമ്പനികൾ തമ്മിലുണ്ടായ വെടിവയ്പോടെ ടൈഡ് വാട്ടറിൽ നിന്ന് കെന്നിക്കോട്ട് കോപ്പർ മൈനിലേക്കുള്ള റെയിൽ‌വേ ലിങ്കായി മാറാമെന്ന വാൽ‌ഡെസിന്റെ പ്രതീക്ഷ അസ്തമിച്ചു. റാങ്കൽ-സെന്റ്. ഏലിയാസ് പർവതനിരകളുടെ ഹൃദയഭാഗത്തു സ്ഥിതിചെയ്തിരുന്ന ഈ ഖനി ഭൂഖണ്ഡത്തിലെ ഏറ്റവും സമ്പന്നമായ ചെമ്പ് അയിര് നിക്ഷേപങ്ങളിലൊന്നായിരുന്നു. ഒരാൾ കൊല്ലപ്പെടുകയും നിരവധി പേർക്ക് പരിക്കേൽക്കുകയും ചെയ്ത ഇരുപക്ഷവും തമ്മിലുള്ള അവകാശത്തർക്കത്തിന്റെ കൃത്യമായ സ്ഥാനം വാൽഡെസ് ഭാഗത്തുള്ള കീസ്റ്റോൺ മലയിടുക്കിന്റെ തെക്കേ കവാടത്തിലായിരുന്നു. മലയിടുക്കിലെ പകുതി പൂർത്തിയായ ഒരു തുരങ്കം വാൽഡെസിലെ റെയിൽ‌വേ മോഹങ്ങളുടെ അന്ത്യത്തെ അടയാളപ്പെടുത്തുന്നു. തീരദേശ നഗരമായ കൊർഡോവയിൽ നിന്ന് കെന്നിക്കോട്ടിലേക്കുള്ള ഒരു റെയിൽ പാത പിൽക്കാലത്ത് സ്ഥാപിക്കപ്പെട്ടു.
കാലാവസ്ഥ
വാൽഡെസിന്റെ അക്ഷാംശ രേഖാംശങ്ങൾ 61°7′51″N 146°20′54″W ആണ്. യുണൈറ്റഡ് സ്റ്റേറ്റ്സിലെ സെൻസസ് ബ്യൂറോയുടെ കണക്കുകൾ പ്രകാരം പട്ടണത്തിന്റെ മുഴുവൻ വിസ്തൃതി 277.1 സ്ക്വയർ മൈലാണ്.
വർഗ്ഗം:അലാസ്കയിലെ പട്ടണങ്ങൾ
ലോർദെ
ന്യൂസിലാൻഡിൽ നിന്നുള്ള ഒരു ഗായികയാണ് ലോർദെ. വളരെ ചെറുപ്പം മുതലെ ഗായികയാവാൻ തൽപര്യപെട്ടിരുന്ന ലോർദെ യൂണിവേഴ്സൽ സംഗീത ഗ്രൂപ്പുമായി കരാറൊപ്പിട്ടു. 2013ലാണ് ഇവരുടെ ആദ്യഗാനമായ റോയൽസ് പുറത്തിറങ്ങിയത്. വളരെയധികം പ്രശസ്തമായ ഈ ഗാനം ബിൽബോർട് ഹോട്ട് 100 ചാർട്ടിൽ ഒന്നാമതെത്തി. ഇതോടെ 1987 ശേഷം ഈ നേട്ടം കൈവരിക്കുന്ന ഏറ്റവും പ്രായം കുറഞ്ഞ ആളായി ലോർദെ മാറി. 2013 അവസാനത്തോടെ ആദ്യ ആൽബമായ പ്യൂർ ഹീറോയ്ൻ പുറത്തിറങ്ങിയത്. രണ്ട് ഗ്രാമി,ഒരു ബ്രിട്ട് പുരസ്കാരവും 10 ന്യൂസിലാൻഡ് സംഗീത പുരസ്കാരവും അവർക്ക് ലഭിച്ചിട്ടുണ്ട്.
അവലംബം
വർഗ്ഗം:ഗ്രാമി പുരസ്കാര ജേതാക്കൾ
വാഗ്രാന്തിനി
കിഴക്കൻ ആഫ്രിക്കയിൽ നിന്ന് ഇന്ത്യൻ ഉപഭൂഖണ്ഡത്തിലുടനീളവും കിഴക്കൻ ഏഷ്യയിലും ഓസ്ട്രേലിയയിലും കണ്ടെത്തിയ ഹെലിക്കോണിയീന എന്ന ഉപകുടുംബത്തിലെ ചിത്രശലഭങ്ങളുടെ ഒരു ഗോത്രമാണ് വാഗ്രാന്തിനി.
ജെനെറ
Listed in alphabetical order:
മർമ്മകല
മർമ കല (തമിഴ്: வர்மக்கலை) തമിഴ്നാട്ടിൽ ഉദ്ഭവിച്ച ഒരു ആയോധനകലയും ചികിത്സാരീതിയുമാണ്. മർമ അടി, കുട്ടു വാരിസൈ സിലമ്പം മുതലായ തമിഴ് ആയോധനമുറകളിൽ ഇത് പ്രയോഗിക്കപ്പെടുന്നുണ്ടത്രേ. കേരളത്തിൽ കളരി അഭ്യാസത്തിനൊപ്പം മർമ്മങ്ങളെപ്പറ്റിയും പഠിപ്പിക്കാറുണ്ട്. ഇതുസംബന്ധിച്ച പല അവകാശവാദങ്ങൾക്കും ശാസ്ത്രീയമായ തെളിവുകളൊന്നുമില്ല.
വിദ്യകൾ
നാലു വിഭാഗങ്ങളായാണ് മർമ കല വർഗ്ഗീകരിക്കപ്പെട്ടിരിക്കുന്നത് :
മനുഷ്യശരീരത്തിൽ 108 മർമ്മങ്ങൾ ഉണ്ടത്രേ:
മറ്റു രീതികളും മർമ്മകലയിൽ പ്രയോഗിക്കപ്പെടാറുണ്ടത്രേ:
സിദ്ധ വൈദ്യം മർമങ്ങളെ മറ്റൊരു തരത്തിൽ വർഗ്ഗീകരിക്കുന്നുണ്ട്:
ഇത് സംബന്ധിച്ചുള്ള കൃതികൾ
മർമ്മ കല പ്രതിപാദിക്കുന്ന ചില ഗ്രന്ഥങ്ങളാണിവ: ''
അവലംബം
തമിഴകത്തിൻ വീരക്കലൈയഗൾ, ഡോ. കണ്ണൻ ആശാൻ - പ്രസാധകർ താമരൈ നൂലഗം, ചെന്നൈ.
പുറത്തെയ്ക്കുള്ള കണ്ണികൾ
വർഗ്ഗം:ആയോധനകലകൾ
ബർബാങ്ക്
ബർബാങ്ക്, അമേരിക്കൻ ഐക്യനാടുകളിലെ തെക്കൻ കാലിഫോർണിയയിൽ ലോസ് ഏഞ്ചലസ് കൌണ്ടി യിലുള്ള ഒരു നഗരമാണ്. ഇത് ലോസ് ആഞ്ചലസ് നഗര മദ്ധ്യത്തിൽനിന്ന് 12 മൈൽ (19 കിലോമീറ്റർ) വടക്കുപടിഞ്ഞാറായിട്ടാണ് സ്ഥിതിചെയ്യുന്നത്. 2010 ലെ അമേരിക്കൻ ഐക്യനാടുകളുടെ സെൻസസ് പ്രകാരം ഈ പട്ടണത്തിലെ ആകെ ജനസംഖ്യ 103,340 ആയിരുന്നു. ഹോളിവുഡിന്റെ വടക്കുകിഴക്കായി ഏതാനും മൈലുകൾ മാത്രം ദൂരത്തിൽ സ്ഥിതിചെയ്യുന്ന ഈ നഗരം "ലോക മാധ്യമങ്ങളുടെ തലസ്ഥാനം" എന്നറിയപ്പെടുന്നു. വാൾട്ട് ഡിസ്നി കമ്പ നി, വാർണർ ബ്രദേർസ്, എൻറർടെയിൻമെൻ്, നിക്കെലോഡിയൻ ആനിമേഷൻ സ്റ്റുഡിയോസ്, എൻ.ബി.സി., കാർട്ടൂൺ നെറ്റ്‍വർക്ക് സ്റ്റുഡിയോസ്, ഇൻസോമ്നിയാക് ഗെയിംസ് തുടങ്ങി ധാരാളം മാധ്യമങ്ങളും വിനോദ കമ്പനികളും തങ്ങളുടെ ആസ്ഥാനം ഇവിടെ സ്ഥാപിക്കുകയോ തങ്ങളുടെ പ്രധാന ഉൽപാദന സൌകര്യങ്ങൾ ബർബാങ്കിൽ ഏർപ്പെടുത്തുകയോ ചെയ്തിരിക്കുന്നു. ബോബ് ഹോപ്പ് എയർപോർട്ട് ഈ നഗരം സ്ഥിതി ചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബാഗായനയ്യാ
ത്യാഗരാജസ്വാമികൾ ചന്ദ്രജ്യോതിരാഗത്തിൽ ചിട്ടപ്പെടുത്തിയ ഒരു കൃതിയാണ് ബാഗായനയ്യാ.
പല്ലവി
ബാഗായനയ്യ നീ മായലെന്തോ ബ്രഹ്മകൈന കൊനിയാഡ തരമാ
അനുപല്ലവി
ഈ ഗാരഡമു നോനാരിഞ്ചുചൂനു നേ കാഡനൂചു ബൽഗേരിയുനൂ
ചരണം
അലനാഡു കൗരവുലനണചമന അലരിദോസമാനേ നനുനി ജൂചിപാപ ഫലമുനീകു തനകു ലേദനി ചക്കഗ പാലിഞ്ചനെക ത്യാഗരാജനുത
അർത്ഥം
ഈശ്വരാ നിന്റെ അപാരമായ മായയാൽ നിന്നെ മനസ്സിലാക്കാനോ പുകഴ്ത്താനോ ബ്രഹ്മാവിനുപോലും കഴിയുമോ?
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:ദേശാദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ വർഗ്ഗം:ചന്ദ്രജ്യോതി രാഗത്തിൽ ചിട്ടപ്പെടുത്തിയ കൃതികൾ
യൂറിറ്ററോസ്കോപ്പി
പുറത്തേക്കുള്ള കണ്ണികൾ
വർഗ്ഗം:വൈദ്യശാസ്ത്രം - അപൂർണ്ണ ലേഖനങ്ങൾ